Američki predsednik Barak Obama izjavio je da je spreman da pregovara s republikancima o raznim pitanjima, uključujući i njegovu reformu zdravstene zaštite, ali ne pod pretnjom blokade ili bankrota vlade SAD.\nU obraćanju novinarima u Beloj kući, Obama je rekao da je Džonu Bejneru, predsedavajućem Predstavničkim domom u kojem republikanci imaju većinu, preneo da je spreman da razgovara i o prioritetima republikanaca, ali ne pod pretnjom "ekonomskog haosa".\n"Imao sam prilike da razgovaram sa predsedavajućim u Predstavničkim domu Džonom Bejnerom i rekao sam mu ono što govorim i javno – da sam srećan da razgovaram sa njim i drugim republikancima o svemu, ne samo o pitanjima koje smatram važnim, već i o pitanjima koje oni smatraju važnim. Ali, takođe sam mu rekao da takvi razgovori, pregovori ne bi trebalo da uključuju pretnje blokadom vlade ili ekonomskim haosom nad američkim narodom."\nNavodeći da republikanci blokadom prete da izazovu recesiju i novu ekonomsku krizu, Obama ih je pozvao da podrže usvajanje budžeta i produženje limita za zaduživanje.\n"Moj predlog predsedavajućem predstavničkog doma jeste i dalje će biti – prestanimo sa izgovorima, hajde da glasamo u Domu, hajde da završimo ovo i neka se ljudi vrate na posao. Ne možemo da učinimo ucenu delom naše demokratije. Demokratija ne funkcioniše na taj način. Ne možete da kažete - u slučaju da mi ne date ono što su birači odbili na prošlim izborima ja ću dovesti zemlju u recesiju", kazao je Obama aludirajući na ponašanje republikanaca.\nPredsednik SAD se zapitao šta bi bilo da su demokrate zapretile da će uništiti globalnu ekonomiju ako ne bude usvojen njihov zakon o kontroli prodaje oružja u Americi. Obama je rekao i da je zbog blokade vlade već otkazao put u Aziju ove nedelje i dodao da blokada vlade ugrožava kredibilitet SAD u svetu.\nKonferenciju za novinare održao je i Džon Bejner, koji je zamerio predsedniku SAD što odbija da pregovara sa republikancima. Republikanci, koji imaju većinu u Predstavničkom domu, ističu da ne žele bankrot SAD, ali ni da odobre novo zaduživanje sve dok Obamina administracija ne učini određene ustupke, pre svega u smanjenju socijalnog i obaveznog programa zdravstvene zaštite.\nRok do kada Kongres treba da odobri podizanje granice zaduživanja ističe 17. oktobra, inače SAD neće moći da izmiruju obaveze prema poveriocima.\nBela kuća saopštila je da će Obama nominovati potpredsednicu Federalnih rezervi Dženet Jelen za novu predsednicu američke centralne banke. Jelen će na tom mestu zameniti Bena Bernankea i time postati prva žena na čelu moćnog "Feda", i to u ključno vreme za američku ekonomiju i bankarstvo.


Koliko su SAD spremne za moguće terorističke napade na transportni sistem?\n02 avgust, 2005\nNapadi u Londonu i još katastrofalniji napadi na putničke vozove u Madirdu, 2004. godine, doveli su u središte pažnje Kongresa pitanje bezbednosti sistema za masovan prevoz putnika. Na nedavnom pretresu u jednom pododboru Predstavničkog doma, zaduženom za ispitavanje spremnosti na vanredne situacije, svoja mišljenja su izneli funkcioneri gradskih transportnih sistema u Njujorku, Los Andjelesu i Vašingtonu. Predsedavajući odbora, republikanski kongresmen Piter King, ukazao je da svi već znaju da su transportni sistemi podložni terorističkim napadima:\n“Zbog veličine, otvorenosti i složenosti masovnih transportnih sistema u njima nema kontrolnih punktova, kao što je to slučaj na aerodromima gde se vrši pregled putnika i prtljaga. Putnici su stranci što teroristima obezbedjuje anonimnost i mogućnost za lako begstvo.”\nKongresmen Bil Pascrel, demokrata iz Nju Džersija, jedan je od kongresmena koji ukazuju na nesrazmernu pažnju, koja se pridaje bezbednosti avionskog saobračaja od terorističkih napada 2001. godine, u odnosu na bezbednosne mere u kopnenom saobračaju.\n“Ti napadi kod kuće predstavljali su sumoran podsetnik koliko je lako sprovesti teroristički napad na američki želježnički sistem. Za svakoga ko je ikada putovao vozom, takva konstatacija ne predstavlja iznenadjenje.”\nFunkcioneri američke vlade svedočili su o nastojanjima da se unapredi obuka i spremnost za moguće terorističke akcije. Robert Džejmison, zamenik administratora Federalne transportne uprave izjavio je da teroristički napadi u Madridu i Londonu potvrdjuju da je antiteroristička tehnologija nije dovoljna. On je rekao da američki stručnjaci analiziraju napade u Londonu i Madridu da bi izvukli korisne informacije za gradske vlasti u američkim gradovima.\nKao deo priprema za potencijalno katastrofalne napade bombaša samoubica, šef vašingtonske polciije, Poli Hanson, ukazala je na neke mere koje je preduzeo sistem podzemne železnice u glavnom gradu Amerike.\n“Saradjujemo sa lokalnom policijom, posebno policijom Vašingtona. Evo i danas imamo čas obuke. Mislim da su predstavnici policijskih snaga Vašingtona posetili Izrael i razmotrili neka tamošnja iskustva. Saradjivali smo sa njima ranije, naročito kada smo počeli da koristimo automatsko oružje u našem sistemu, da bi smo razvili postupke i sada taj aspekt aktivnosti pojačavamao u svetlu londonskih dogadjaja.”\nFunkcioneri u Vašingtonu čekaju da vide rezultate nasumičnih pretresa putnika u Njujorku, pre nego što odluče o sličnim merama. Viliam Moreng je šef bezbednosnog sektora gradske transportne uprave u Njujorku.\n“Nasumične preglede počeli smo prošle nedelje. Izgleda da je javnost veoma zadvoljana time i da nije uznemirena. Njujorška policija vrši taj nadozir širom gradskog njujorškog traniztnog sistema, ka i u sistemu prigradskog saobračaja.”\nNa svedočenju ove nedelje na Kapitol Hilu, seketar za unutrašnju bezbednost, Majkl Čertof, rekao je da su prošlogodišnji bombaški napadi u Madridu proizveli, kako se izrazio, jače odgovore na pitanja o bezbednosti železnice, sa fokusom na novu tehnologiju za otkrivanje hemijskih i bioloških agensa, koje bi teroristi mogli da koriste. Istovremeno, mnogi zakonodavci i dalje ukazuju na, kako kažu, veliki raspon izmedju milijardi dolara potrošenih za bezbednost avionskog saobračaja i sredstava koja se ulažu u bezbednost kopnenog masovnog transporta.


Video samit EU i Kine o koroni i Hongkongu\nSamit EU-Kina 2017. godine\nNajviši zvaničnici Evropske unije razgovaraće danas na video samitu sa kineskim predsednikom Si Đinpingom i premijerom Li Kećijangom, u vreme rastućih tenzija između dva glavna trgovinska partnera, povodom krize korona virusa i sve veće kontrole Pekinga nad Hongkongom.\nPredsednik Evropskog saveta Šarl Mišel, predsednica Evropske komisije Ursula fon der Lajen i visoki predstavnik EU Žozep Borel, održaće dve odvojene video konferencije, prvu sa premijerom a drugu sa predsednikom Kine.\nOd virtuelnog sastanka se ne očekuje da donese konkretne rezultate, ali se u EU nadaju da će se pokrenuti teme o investicionom ugovoru i izgraditi zajednička osnova za rešavanje konkretnih političkih pitanja na sastanku uživo, koji bi trebalo da se održi krajem godine.\nEvropska unija vidi Kinu kao "sistemskog rivala" koji nudi velike mogućnosti ali takođe predstavlja i mnoge izazove.\nPandemija korona virusa stvorila je nove prepreke, posebno ono što Brisel vidi kao orkestriranu kinesku kampanju dezinformacija o korona virusu, koja može da ugrozi živote.\nVideo konferencije dolaze u trenutku kada se Kina optužuje da pokušava da utiče na evropske zvaničnike, a Borel je poslednjih meseci dva puta negirao da je Služba spoljnih poslova EU, koju on vodi, menjala dokumente pod pritiskom Pekinga.\nIako su članice EU, kojima je Kina najveći trgovinski partner, često podeljene oko pristupa Pekingu, novi zakon o bezbednosti u Hongkongu ih je naterao da preduzmu određene akcije.\nOne ističu da će zakon narušiti autonomiju teritorije Hongkonga koja je garantovana principom "jedna zemlja, dva sistema".\nDanašnji sastanci trebalo je da se održe 30. marta ali ih je odložila pandemija korona virusa.\nPredstavnici Evropske unije će nakon video sastanka održati konferenciju za medije, ali nije predviđeno da na njoj učestvuju i kineski zvaničnici.\nZaštita evropskog tržišta od uticaja Pekinga\nG7 pozvao Peking da odustane od zakona o Hong Kongu


Kacin: Još ima prostora za dogovor Beograda i Prištine | Glas javnosti\nPočetna > Politika > Kacin: Još ima prostora za dogovor Beograda i Prištine\nBRISEL - Izvestilac Evropskog parlamenta za Srbiju Jelko Kacin izjavio je danas uoči rasprave u EP o Srbiji da je uveren da još postoji mogućnost da se Beograd i Priština dogovore o nadležnostima za srpske opštine na Kosovu.\n"Taj dogovor bi predstavljao odlučujući korak ka normalizaciji odnosa Beograda i Prištine što je u najboljem interesu svih građana i ekonomskog razvoja Srbije i Kosova, pa i šireg regiona i EU", rekao je Kacin u saopštenju za medije.\nKacin je rekao da je u svoj izveštaj Evropskom parlamentu, koji na plenarnoj sednici u Strazburu treba da se usvoji u vidu rezolucije, uvrstio amandmane u kojima se obe strane pozivaju da intenziviraju dijalog da bi došli do rešenja kojim bi se deblokirale integracije Srbije i Kosova u EU.\nU predlogu rezolucije koji je Kacin sastavio pre nekoliko meseci, i koji je već usvojen na Spoljnopolitičkom komitetu EP, Evropski savet se poziva da "što pre, čim se steknu uslovi" dodeli Srbiji datum početka pregovora o pridruživanju EU.\nKacin je u istom saopštenju podsetio da su poslanici EP u podnetim amandmanima kritikovali član Krivičnog zakona koji se odnosi na zloupotrebu službenog položaja, a koji je nedavno promenjen tako da se odnosi na zloupotrebu od strane odgovornog lica.\n"Srbija ulazi u period reformi kada će obezbeđivanje pune vladavine prava biti u punom fokusu javnosti i potrebno je obezbediti najbolji mogući start pred otvaranje poglavlja 23 i 24 tokom pregovora o članstvu", piše u Kacinovom saopštenju.\nopštine na Kosovu Jelko Kacin


Impresivno otkriće: Pronađeno najstarije živo drvo u Evropi (VIDEO) - National Geographic Srbija\nNa jugu Italije pronađeno je drvo koje je sa svojih 1.230 godina proglašeno najstarijim drvetom na Starom kontinentu.\nOBJAVLJENO: 01. 06. 2018.\nNovo otkriće pokazuje da pojedina stabla mogu da prežive i vekovima čak i u uslovima ekstremnih promena klime.\nNaime, na jugu Italije otkriven je bor Italus za koji se veruje da je najstarije stablo u Evropi.\nNajveće iznenađenje je to što drevni bor uprkos starosti i dalje živi, a istraživanja, objavljena u časopisu Ecology, pokazuju da je rastao i proteklih decenija, kao i tokom hladnog srednjeg veka ali i toplijeg perioda, uključujući i sušne.\nPogledajte i 10 zanimljivosti koje niste znali o drveću\nMaksim Kaljire sa švajcarskog Instituta za istraživanje šuma rekla je da će istraživanje rasta drveća kroz promenu klimatskih uslova pomoći naučnicima da bolje razumeju kako šume mogu da odgovore na klimatske promene.\n“Proučavanjem drevnih stabala moći ćemo da bolje predvidimo budući uticaj klimatskih promena na ekosisteme šuma”, izjavila je Maksim.\nPogledajte i MUDROST DRVEĆA: Četiri čudesna stabla\nUstanovljavanje starosti stabla je bio pravi izazov i naučnici se nisu mogli da se oslone na uobičajeno brojanje godova, jer je nedostajao središnji deo stabla koji je sadržao najstariji prsten.\n“Unutrašnji deo drveta je bio poput prašine - nikada ranije nismo videli tako nešto”, kaže Alfredo Di Filipio, jedan od članova istraživačkog tima. “Bilo je sigurno bar 20cm drveta koje nedostaje, što predstavlja puno godina.”\nKoreni drveta su bili u boljoj formi, pa je tim odlučio da vidi da li mogu otkriti starost drveta koristeći novu metodu koja kombinuje nekoliko postojećih tehnika.\nGodine drveta su impresivne, s obzirom na gustinu ljudske populacije koja je naselila ovaj region u proteklom milenijumu, objašnjava Oliver Konter sa Univerziteta u Majncu koji je na severu Grčke pronašao 1.075 godina staro stablo koje se sve do sada smatralo najstarijim u Evropi.\nDrveće Drveće drvo Italija Evropa Ekologija


CG: Zaustaviti podele, okrenuti se budućnosti - Nova Borba\nCG: Zaustaviti podele, okrenuti se budućnosti\nCrna Gora treba da se okrene budućnosti i zaboravi na stare podele, zajednička je poruka lidera nekadašnjeg Pokreta za nezavisnost koji su se danas okupili u Podgorici povodom desete godišnjice nezavisnosti te države.\nUlaskom u NATO Crna Gora će izbeći da bude u nezgodnoj poziciji, ocenio je premijer Milo Đukanović, koji je poručio i da je jubilej koji proslavlja vredan poštovanja, posebno jer je, kako je rekao, nezavisnost obnovljena na miran način, prenosi RTCG.\nKomentarišući podele u crnogorskom društvu, Đukanović je ocenio da u biračkom telu ima oko 10 odsto "ostrašćenih birača".\nOn je istakao i doprinos manjinskih naroda obnovi nezavisnosti što je, prema njegovoj oceni, neobično za Balkan i da takav stav uliva poverenje u stabilan razvoj Crne Gore.\nOn smatra i da je obezbeđen intenzivan institucionalni razvoj, te da je to jedan od oslonaca vladavine prava.\n„Mi smo danas, faktički, članica NATO-a. Potpisivanjem Protokola o članstvu je potvrđena spremnost članica Alijanse da prihvate Crnu Goru", kazao je Đukanović.\nUlaskom u NATO, kako je kazao, Crna Gora će izbeći da bude u nezgodnoj poziciji. Neki bi, kaže Đukanović, rekli da je bolje biti za stolom nego na meniju. „A kako je biti na meniju videli smo 1999. godine", kazao je Đukanović, prenosi RTCG.\nPremijer je ocenio uspešnim i put ka EU, ali i dodao da mnogo šta zavisi od evropskih institucija.\nLider SDP-a, Ranko Krivokapić, poručio je, međutim, da se Crna Gora bliži "trećoj deceniji jednopartizma", i da je to opasno, kao i da građani moraju da shvate da su snaga države.\n"Samo je jedan put kojima Crna Gora mora ići, a to je put demokratije", rekao je Krivokapić, koji smatra i da je današnja Crna Gora mnogo slabija od one iz 2006. godine.\n"Kad predugo vlada jedan čovek ili jedna partija tada sve njegove ili njene greške postaju greške države", ocenio je Krivokapić dodajući da je to opasno i da je odbrana u institucijama.\nCrna Gora obeležava deset godina nezavisnosti svečanim programom i manifestacijama, a centralna proslava biće večeras na Trgu nezavisnosti u Podgorici.


Pet država čije su privrede izbegle korona-krizu | Nova Ekonomija\nPet država čije su privrede izbegle korona-krizu\nMeđunarodni monetarni fond (MMF) očekuje da će ove godine svetski BDP opasti za 4,4 odsto usled pandemije. Najprimetniji izuzetak biće privreda Kine, koja ima procenjeni rast realnog BDP-a od 1,9 odsto tokom godine korona-krize, dok se predvođa da će kisneksa ekonomija porasti za 8,2 odsto u 2022. godini, prenosi fDi Intelligence.\nOčekuje se da će Kina ući u narednu godinu sa stopama rasta sličnim onim prepandemije, a otpornost Kine takođe će dovesti do rasta u regionu, posebno u Vijetnamu i Bagladešu.\nRast će zabeležiti i Gvineja, gde kineska potražnja za rudarskim proizvodima omogućava pozitivne stope rasta.\nKako u nedavnom izveštaju navodi Leri Hu, ekonomista za investicionu banku Macquarie Capital, postoje dva glavna faktora u načinu na koji se Peking izborio sa krizom.\nKao prvo, Kina je uvela verovatno najstrožije mere bezbednosti na svetu, što je dovelo do naglog pada privredne aktivnosti. Međutim, te mere pomogle su da se pandemija suzbije dovoljno da se stanovništvo vrati u normalu, nakon čega se potrošnja oporavila istovremeno kad i proizvodnja.\nPeking je takođe umesto davanja novca domaćinstvima naterao banke da pozajmice izdaju uglavnom privredi, dok jetargetirala Narodna banka Kine obezbedila likvidnost bankarskog sistema, ali i ciljala oporavak mala i srednja preduzeća.\nNakon naglog ekonomskog rasta zemlje u poslednjih 40 godina, predsednik Kine Si Đinping izjavio je početkom novembra da je sasvim moguće da se ekonomija ponovo duplira od 2020. do 2035. godine.\nOčekuje se da će rast BDP-a susednog Vijetnama usporiti na (pozitivnih) 1,9 odsto u ovoj godini, a zatim dostići 6,7 odsto u narednoj.\nZa Bangladeš se predviđa smanjenje stope rasta na 3,8 odsto, manje od pola stope u prethodnoj godini prema podacima MMF, dok se očekuje da će blagi oporavak dovesti do stope od 4,4 u narednoj fiskalnoj godini.\nPeking je proglasio u julu da će 97 odsto uvoza iz Bangladeša primenjivati nulta stopa carine.\nGvajana će u ovoj godini imati najveći rast BDP-a od oko 26 odsto, ali se smatra da takav rast nije održiv za tu južnoameričku zemlju, zbog čega se očekuje znatni pad u narednoj godini.ž


Sve avio kompanije koje sada lete iz Niša i dalje će saobraćati\nKa postojećim destinacijama iz Niša i naredne zimske sezone\nSve avio-kompanije koje trenutno saobraćaju sa niškog aerodroma ka 10 destinacija širom Evrope nastaviće i tokom predstojeće zimske sezone 2019/2020 da lete, saznaje portal Fly from Nis.\nSvi prevoznici će tokom zimskog perioda saobraćati 2 puta nedeljno, a jedino će Wizz Air do Bazela leteti 3 puta nedeljno.\nMađarski niskotarifni avio-prevoznik Wizz Air će ka drugim destinacijama odnosno za Dortmund, Memingen, Malme i Beč leteti 2 puta nedeljno.\nDrugi niskotarifni avio-prevoznik iz Irske, Ryanair, tokom predstojeće zimske sezone leteti 2 puta nedeljno i to Stokholmu odnosno aerodromu Skavsta, Milanu odnosno aerodromu Bergamo, Bratislavi i Berlinu.\nŠvajcarski nacionalni avio-prevoznik SWISS ka Cirihu leteće tokom ove zime dva puta nedeljno i to svakog petka i nedelje.\nKarte na sajtovima navedenih avio-prevoznika mogu se naći po ceni od 1799 dinara (Wizz Air), od 20€ (Ryanair) i od 42€ (SWISS).\nPrethodni tekstNedelja Crvenog krsta u Nišu\nSledeći tekstIzbrisana Famozna Šoljica Kafe iz Poslednje Epizode „Igra Prestola“


Prikazivanje članaka po tagu državno prvenstveo\nnedelja, 29 novembar 2020 19:05\n* Minulog vikenda u Beogradu je održano državno prvenstvo u benč presu na kojem je učestvovalo više od 80 takmičara. Powerlifting Sever iz Sombora je na ovo prestižno nadmetanje izašao sa čak osmoro takmičara koji su ostvarili više nego vrhunske rezultate\n- Osvojili smo čak 6 zlatnih medalja, jednu srebrnu i jedno 4. mesto - referiše prvi čovek kluba Darko Glušac. - Zlatom na ovom takmičenju, u borbi sa najjačim predstavnicama iz čitave države su od žena osvojile Milanka Cicmil i Dragana Kulaš, koja je ujedno osvojila i pehar za najjaču takmičarku na Prvenstvu Srbije.\nŠto se muške konkurencije tiče, laskavu titulu najjačeg u svojoj kategoriji poneli su Jovan Glušac, Darko Glušac, Milan Grahovac i Dragomir Dimić. Vicešampion Srbije postao je Aleksa Dojić, a 4. mesto u veoma jakoj konkurenciji od 14 takmičara osvojio je Nikola Vuković. Sa ovim veličanstvenim rezultatima Powerlifting Sever završava ovogodišnju sezonu i slede pripreme za narednu.\n- Nadamo da će biti još uspešnija i zato treniramo još više jače i bolje spremajući se za nove pobede - poručuje Darko Glušac.


» STRUČNI SEMINAR I PREZENTACIJA PRODAJNOG PROGRAMA Fabbrica\nBanja Luka, 29.10.2013.\nUz veliku podršku partnerske kompanije Termik iz Banja Luke, tehnički tim Fabbrica organizovao je stručni seminar o premazima za drvnu industriju, kao i praktičnu demonstraciju primene specijalnih materijala za površinsku obradu i dekoraciju.\nSvi dragi gosti kompanija Termik i Fabbrica imali su priliku da se detaljno informišu o novim generacijama premaza, isprate način njihove primene, kao i da pogledaju i prokomentarišu mnogobrojne uzorke koji su pripremljeni za ovu priliku.\nPored toga, organizovana je interaktivna prezentacija Mirka abrazivnih materijala, alata za brušenje i poliranje poslednje generacije.\nTokom prezentacije svi prisutni imali su priliku da lično probaju sve predstavljene alate i materijale za brušenje, tehnike rada i procedure za postizanje najboljih rezultata u površinskoj obradi.\nPosebna pažna svih prisutnih bila je usmerena na Abranet sistem brušenja bez prašine i specijalne alate čijom se upotrebom postižu najbolji rezultati.\nDemonstracija postupka poliranja upotrebom nove linije Mirka pasti za poliranje, u cilju postizanja vrhunskog izgleda površina lakiranih završnim lakovima u visokom sjaju, ocenjena je kao veoma interesantna i veoma korisna od strane svih prisutnih.\nHvala kompanijama Fagus i Termik na podršci!


Bilećani se spremaju za LOKALNE IZBORE: Vujović traži podršku SNSD da bude NESTRANAČKI KANDIDAT za načelnika\nAktuelni menadžer opštine Bileća Mihajlo Vujović najverovatnije će biti kandidat za načelnika ove hercegovačke opštine na lokalnim izborima naredne godine.\nPredsednik bilećkog SNSD Radovan Vuković, na nedavno organizovanom druženju članova i simpatizera stranke, naveo je da će se razmatrati tri moguća kandidata za mesto načelnika opštine, ali da najveću podršku ima Vujović.\nIako nije član te partije, kako je sam rekao „EuroBlicu“, Vujović se obratio članovima bilećkog SNSD na ovom skupu.\n-Ako budem kandidat svoj rad zasnivaću na principima zakonitosti, transparentosti, odgovornosti i poštovanja struke. Kandidovaću se samo ako se ovo ispoštuje. Pošto nisam član nijedne partije, biću nestranački kandidat, a kandidaturu ću podneti ukoliko moj program podrži SNSD i većina okupljena oko ove stranke - naveo je bilećki menadžer.\nOn nije mogao da potvrdi da li će se aktuelni načelnik Miljan Aleksić naredne godine povući sa ove funkcije, kako je ranije najavljivao.\n-Sve će zavisiti od okolnosti - odgovorio je kratko „EuroBlicu“ Miljan Aleksić iz SNSD, na pitanje da li će se za koji mesec povući sa funkcije prvog čovjeka opštine.\nPodsećamo, aktuelni načelnik Bileće u martu ove godine najavio je da će napustiti funkciju početkom 2020. godine, uz objašnjenje da je pred penzijom, da mu je politika narušila zdravlje i da smatra da mesto prvog čoveka Bileće treba prepustiti mlađim ljudima.\nKako je tada objasnio, odlučio se da to uradi naredne godine da se ne bi morali organizovati prevremeni izbori i obećao da će do tada završiti sve započeto.\nVeć početkom aprila Mihajlo Vujović je na sastanku predstavika Opštine i direktora bilećkih javnih preduzeća i ustanova imenovan za menadžera, a spekulisalo se da je trebao biti Aleksićev zamenik.\nNakon pola godine neodržavanja sednica, jer nije bilo kvoruma, bilećki odbornici su se krajem septembra okupili i usvojlili izveštaj o realizaciji budžeta opštine za prošlu godinu u iznosu od oko 12.9 miliona KM.\nOpozicioni odbornici imali su primedbe na veliki novac koji je potrošen na zatezne kamate i način utroška novca od kredita od tri miliona maraka, koji je, po njima, potrošen bez plana utroška, koji mora doneti Skupštine opštine.\nOpozicija je tvrdila i da ukupna zaduženja opštine prelaze 12 miliona KM.\nNa poslednjem skupštinskom zasedanju nije bilo smena funkcionera, jer nisu usvojeni predlozi opozicionih odbornika da se smeni predsednik bilećke Skupštine Srđan Rogan, potpredsednik Branko Aleksić, zamenik načelnika opštine Milorad Radović i direktorica Centra za socijalni rad Branka Radmilović.\nAleksić je za načenilka Bileće biran dva puta, na lokalnim izborima 2012. i 2016. godine. U februaru ove godine Sud BiH je prvostepeno osudio Miljana Aleksića, kao direktora firme “Aleksić komerc” na godinu dana uslovno i izrekao mu novčanu kaznu od 20.000 KM zbog poreske utaje.


Zvizdić: Granice na području zapadnog Balkana ne mogu se menjati – NovostiDana.rs\nPredsedavajući Saveta ministara BiH Denis Zvizdić izjavio je danas da sve države na Balkanu imaju medjunarodno priznate granice i da to treba da ostane princip na području zapadnog Balkana.\n„Počinju se ponovo crtati neke nove granice, govori se o razmeni teritorija na bazi etničkog principa, a mi znamo iz naše prošlosti do čega su dovele takve ideje, jer te ideje nisu nove“, rekao je Zvizdić posle Samita o zapadnom Balkanu u Berlinu, preneli su mediji u BiH.\nNavodeći da su nekada o tim idejama govorili Vojislav Šešelj i Slobodan Milošević, on je ocenio da je „pokušaj sprovodjenja tih ideja u delo rezultovao stotinama hiljada ubijenih ljudi, ogromnim zločinima, genocidom i iseljavanjem više miliona ljudi“.\n„Zbog toga smo mi protiv crtanja granica na Balkanu. Sve države na Balkanu imaju medjunarodno priznate granice, a nepovredivost medjunarodno priznatih granica je bazno načelo Evropske unije, a mislim da to treba ostati i vladajući princip i model svih daljih aktivnosti kada govorimo o toj temi na području zapadnog Balkana“, kazao je Zvizdić.\nDodao je da je vrlo realno preneo situaciju u BiH, dodajući da razlog neformiranja vlasti ne leži niti u broju ministarstava niti u tome ko će biti ministar ili premijer.\n„Razgovarali smo o ključnim temama vezanim za Bosnu i Hercegovinu i za Zapadni Balkan. One su uglavnom bile vezane za evropske integracije i berlinski proces, kao dva bitna procesa koja zaista nemaju alternativu kada je BiH u pitanju“, naveo je Zvizdić.\nPrema njegovim rečima, verodostojna alternativa proširenja EU na Zapadni Balkan još je zajednički instrument koji omogućava reforme i saradnju u regionu.\nPredsedavajući Saveta ministara BiH dalje je ocenio da se pogoršava politička stabilnost, kao i opšta stabilnost čitavog Balkana.\n„Činjenica je u nepoštovanju vladavine zakona, a to je neprihvatanje i aktivacija MAP-a (Akcioni plan za ulazak u NATO), za koji postoji zakonski konsenzus u BiH“, istakao je Zvizdić.\n„Savet ministara se nije formirao, ne zbog toga što treba podeliti ministarstva, već upravo zbog činjenice što neko ne želi poštovati vladavinu zakona u BiH i ne želi aktivirati MAP, pravdajući to takozvanom vojnom neutralnošću, a u isto vreme se formira i naoružava više od hiljadu pripadnika rezervnog sastava policije RS“, kazao je Zvizdić.\nPrema njegovim rečima, radi se o paradoksalnoj situaciji i vreme je to znaju svi u BiH, u regionu i u evropskim institucijama.\nNemačka kancelarka Angela Merkel i francuski predsednik Emanuel Makron organizovali su u Berlinu sastanak na koji su pozvani predstavnici zemalja zapadnog Balkana, kao i Hrvatske, Slovenije, te Evropske komisije.


Današnje aktivnosti JKP u kulskoj opštini - www.025.rs\nwww.025.rs / KULA / Današnje aktivnosti JKP u kulskoj opštini\nDanašnje aktivnosti JKP u kulskoj opštini\nRadnici JKP “Komunalac” ovu radnu nedelju započeli su košenjem i čišćenjem javnih površina na više lokacija u gradu. Vrši se baliranje i reciklaža prikupljene PET ambalaže, kao i izmeštanje vodomera u Durmitorskoj ulici. Takođe, nastavlja se orezivanje stabala sibirskog bresta u Crvenki.\nPored redovnih aktivnosti, radnici Zoohigijene danas uređuju i čiste prostor oko prihvatilišta.\nU Sivcu, radnici JKP “Radnik” uređuju i čiste pijačni prostor, a u sklopu redovnog održavanja vodovodne mreže vrši se vađenje i provera dubinske pumpe iz bunara.\nRadnici JKP “Vodovod” iz Crvenke, pored poslova na održavanju higijene javnih površina, danas su sanirali kvar na potisnoj pumpi u ulici Moše Pijade.\nTags: današnje aktivnosti, jkp, opština kula\n“Šta znaš o saobraćaju?”\nRadovi u naseljenom mestu Kljajićevo


Raspored - Radio Slobodna Evropa, Nedjelja/nedelja 30 decembar/prosinac 2012\n- Kako je briselska odnosno administracija EU vidjela bh. korake u približavanju evropskim instutucijama. Mogu li bh. političari konačno prihvatiti pruženu ruku evropskih zvaničnika? - Proces evropskih integracija ocjenjuje ministrica za regionalnu saradnju RS Željka Cvijanović. - Kako u nevladinoj organizaciji Evropski pokret BiH vide glavne kočničare evropskog puta. - Najljepši ženski glasovi Jugostočne Evrope – projekat muzičarki koji je podržala Regionalna inicijativa za saradnju.


Vulin primio vojnike koji su ženi spasili život - Izazov\nVulin primio vojnike koji su ženi spasili život\nRadio-televizija Srbije 18. septembra 2019. 16:13\nU spasavanju že su učestvovali major Ivan Todosijević, potporučnik Janko Ninković i stariji vodnik prve klase Dušan Obradović, saopštilo je Ministarstvo odbrane.\nTrojica pripadnika Vojske Srbije bili su očevici saobraćajne nezgode do koje je došlo kada je vozač putničkog automobila sleteo s kolovoza i udario ženu u selu Gugalj, na putu između Požege i Čačka.\n"Prišli smo do mesta nesreće, gde smo videli stariju ženu kako leži u kanalu pored ograde. Zaustavio sam automobil, izašli i shvatili da je teško povređena", objasnio je major Todosijević i dodao da je žena bila u besvesnom stanju, povređene glave i da je krvarila iz nosa.\nTrojica pripadnika 22. pešadijskog bataljona pomogla su ekipi hitne pomoći da pacijenta stavi na nosila i ubaci u sanitetsko vozilo. Upoznali su lekare o stanju povređene žene i objasnili da postoji velika mogućnost unutrašnjih povreda.\n"Bavimo se takvim poslom gde moramo da znamo šta se radi u slučaju samoopovređivanja i u slučaju neophodnosti ukazivanja pomoći nekom drugom, dok neko od stručnih organa ne dođe", objasnio je major Todosijević.\nPotporučnik Janko Ninković smatra da bi svaki pripadnik Vojske Srbije postupio na sličan način i poručuje da građani Srbije treba da znaju da na svoju vojsku mogu da računaju i da ih pripadnici vojske čuvaju uvek, bez obzira da li nose uniformu ili ne.\nStariji vodnik prve klase Dušan Obradović isitakao je da je ponosan što je sa svojim kolegama uspeo da reprezentuje vojsku u najboljem svetlu i rekao da narod može da veruje vojniku, jer je vojnik uvek spreman da pomogne svom narodu.\n"Srbija je ponosna na svoju vojsku"\nMinistar odbrane Aleksandar Vulin izrazio je zadovoljstvo što Vojska Srbije u svom sastavu ima dobre, hrabre i odlučne ljude koji će uvek pomoći svakome kome je pomoć potrebna.\n"Kad god vidite uniformu i vojnika, bez obzira da li je na dužnosti ili nije, on je tu da vam pomogne i možete biti sigurni da je tu i pomoć i zakon i red. Srbija je ponosna na svoju vojsku", naglasio je Vulin.\nMinistar odbrane je istakao da svako treba da bude spreman i obučen da usvoji "veštine koje smo nekada imali i kojima smo pomagali drugima, a koje su danas nepravedno i potpuno bezrazložno zaboravljene i zapuštene".\nDoktorka Darija nakon SASTANKA KRIZNOG ŠTABA: Evo šta će se događati sa KOVID…\nPOČELO ELISA TESTIRANjE: U Srbiji od 1. juna možete da se testirate na korona virus,…\nDoktorka Darija nakon SASTANKA KRIZNOG ŠTABA: Evo šta će se događati…\nPOČELO ELISA TESTIRANjE: U Srbiji od 1. juna možete da se testirate na…\nProvaljivali u kuće i krali, bušili gume na automobilima: Krivične…\nNesreća kod Kuršumlije: Prevrnuo se traktor, Slaviša (31) poginuo na…\nDržeći pištolj je upao u školu, pa devojci – poklonio ružu. A…


Američki senator traži sankcije za bh. političare – mojKontakt portal – Radio Televizija Kontakt\nAmerički senator Rodžer Viker, kopredsjedavajući Američke Helsinške komisije, u pismu državnom sekretaru Džonu Keriju ukazuje na visok stepen korupcije u BiH među političarima u Sarajevu i zalaže se za kaznene mjere protiv njih.\nNe pominjući imena, on predlaže zabranu ulaska u SAD i zamrzavanje sredstava korumpiranim zvaničnicima i onima koji ih podržavaju, pišu “Večernje novosti”.\n“Ova vrsta korupcije zaustavlja ekonomiju BiH, krade napredak građanima ove zemlje, paralizuje njen napredak ka evropskim integracijama i izlaže strane investitore riziku, uključujući i one iz Sjedinjenih Država”, navodi Viker.\nKomisija za bezbjednost i saradnju u Evropi, ili Američka Helsinška komisija, nezavisna je vladina agencija koja radi na promociji ljudskih prava i demokratije. Ima po devet članova iz obe partije američkog Senata i Predstavničkog doma, i po jednog iz sekretarijata za spoljne poslove, odbranu i trgovinu.\n“Dokaze o korupciji trebalo bi podijeliti sa našim evropskim partnerima, kako bi se Evropskoj uniji dala prilika za slične akcije. Koordinirani međunarodni napori protiv korupcije u Albaniji mogli bi da posluže kao koristan primjer u tom pogledu”, zaključuje Viker.\nNovembra 2015. godine Viker je sa senatorkom Džin Šaen predložio Senatu zakon kojim bi se uspostavio fonda po ugledu na američke programe koji su sa 10 milijardi dolara podržavali ekonomije centralne i istočne Evrope poslije pada Berlinskog zida. Zakonom se posebno promoviše privatni sektor u BiH, uz pomoć fonda od 30 miliona dolara u narednih 15 godina, koji bi uveo američke ulagače u ekonomiju BiH.\nSad i zvanično: U avionu Dalo erlajnsa eksplodirala bomba


Institut alternativa: Poslanici da traže Dinamički plan rada - Vijesti.me\nInstitut alternativa: Poslanici da traže Dinamički plan rada\n“Budući da sadržina Plana nije poznata, nije jasno kakva je veza između ovog dokumenta i Akcionih planova za poglavlja 23 i 24 i drugih važećih dokumenata, niti da li su predviđene nove mjere koje bi podstakle realizaciju mjerila”, rekli su iz IA Edit\nCrna Gora, EU (Foto: Shutterstock)\nMINA 10. jul 2018, 18:28 ažurirano 30. januar 2019, 06:50\nInstitut alternativa (IA) sugerisao je poslanicima da na Konsultativnom saslušanju predstavnika nadležnih organa na temu ispunjavanja obaveza iz procesa pristupanja Crne Gore Evropskoj uniji, sa fokusom na poglavlja 23 i 24, traže Dinamički plan rada, koji je nedostupan javnosti.\nIz te nevladine organizacije (NVO) saopšteno je da Dinamički plan rada na privremenim i završnim mjerilima pregovaračkih poglavlja Crne Gore s EU najažuriranije može informisati poslanike o stanju realizacije mjerila u navedena dva poglavlja i od ključne je važnosti za raspravu koja je predmet sjutrašnjeg konsultativnog saslušanja.\n“Uprkos tome što se Vlada uporno hvali učešćem civilnog društva u crnogorskim pregovorima, ona uporno nastavlja da kreira paralelnu pregovaračku strukturu i paralelne dokumente u odnosu na važeće, iz čije pripreme i praćenja su isključene NVO”, navodi se u saopštenju IA.\nIz te NVO su kazali da je Vlada, nakon što je osnovala Savjet za vladavinu prava, kao paralelnu strukturu Radnim grupama za poglavlja 23 i 24, sa potpuno istom svrhom postojanja, u februaru usvojila Dinamički plan rada na privremenim i završnim mjerilima pregovaračkih poglavlja Crne Gore s EU.\n“Budući da sadržina Plana nije poznata, nije jasno kakva je veza između ovog dokumenta i Akcionih planova za poglavlja 23 i 24 i drugih važećih dokumenata, niti da li su predviđene nove mjere koje bi podstakle realizaciju mjerila”, rekli su iz IA.\nU saopštenju se navodi da iako je Crna Gora prva zemlja koja je uključila predstavnike NVO u zvaničnu pregovaračku strukturu, preciznije Radne grupe za pregovaračka poglavlja, NVO nijesu (javno) pozvane da učestvuju u pripremi, čak ni ona poglavlja čiji su formalno članovi. Ovo se odnosi i na oblasti vladavine prava, odnosno poglavlja 23 i 24.\n“Premda se nijedan razlog za nedostupnost ovog dokumenta ne može pronaći, Ministarstvo evropskih poslova u aprilu nije dostavilo Institutu alternativa ovaj Plan. Minstarstvo pravde kao nosilac reformi u poglavlju 23 takođe nije dostavilo IA Plan već je proslijedilo zahtjev MEP-u, iako je u faktičkom posjedu ovog dokumenta”, navodi se u saopštenju.\nU IA su kazali da osim što nema nikakvog osnova da taj dokument bude nedostupan za građane, paradoksalno je da je nedostupan i za punopravne članove radnih grupa, pa čak i one članove koji su potpisali Izjavu o tajnosti kojom su se obavezali na čuvanje podataka u skladu sa zakonom, kao što je slučaj sa predstavnicom IA. Time se članovi radnih grupa iz redova NVO po ko zna koji put dovedeni u neravnopravan položaj.\n“Ipak se nadamo da će Dinamički plan biti dostupan Skupštini koja bi morala biti pravovremeno uključena u sva pregovaračka pitanja, a naročito dinamiku izvršavanja obaveza i ispunjavanja mjerila”, smatraju u IA.\nIA je na sastanku predstavnika NVO sa novim glavnim pregovaračem, održanom 12. juna, ukazao na sve te probleme sa transparentnošću i uporno nastojanje Vlade da se NVO marginalizuju i onemoguće da prate i daju doprinos pregovorima. Međutim, do danas nije preduzeto ništa s tim u vezi.\n“Zanimljivo je i da je Vlada predvidjela da Ministarstvo evropskih poslova na mjesečnom nivou obavještava Vladu o sprovođenju Dinamičkog plana. Od februara do kraja juna na dnevnom redu Vlade nije bilo izvještaja i informacija o sprovođenju Dinamičkog plana, a Ministarstvo evropskih poslova je u međuvremenu ukinuto”, zaključuje se u saopštenju\nDinamički plan rada


Tramp: Snouden Americi stvorio mnoge probleme - Sputnjik Srbija\n14:27 27.03.2016 (osveženo 15:01 27.03.2016) Preuzmite kraći link\nBivši saradnik američke specijalne službe Edvard Snouden stvorio je Americi „ogromne probleme“, izjavio je Donald Tramp, jedan od potencijalnih kandidata Republikanske stranke za predsednika SAD.\n„Postoje dva pogleda: Snouden je divan i Snouden je užasan. Ja pripadam grupi koja podržava drugu poziciju. On je stvorio ogromne probleme sa poverenjem. I značajno je to što ne možemo da ga vratimo“, rekao je Tramp u intervjuu za „Njujork tajms“.\nSnouden: Amerika špijunira one koji nemaju nikakve veze sa terorizmom\nTramp smatra da „mnoge države špijuniraju SAD“, međutim zbog Snoudena Vašington na takve stvari ne može više da pruži efikasan odgovor.\n„Mislim da je Snouden učinio lošu uslugu“, izjavio je Tramp.\nSnouden je u junu 2013. godine predao novinama „Vašington post“ i „Gardijan“ niz tajnih materijala o programima praćenja specijalnih službi SAD i Velike Britanije preko interneta. Zatim je odleteo za Hong Kong, a odatle za Moskvu, nakon čega su mu američke vlasti poništile pasoš. Tako su one zakonski onemogućile Snoudena da napusti Rusiju.\nKasnije mu je Moskva dala privremeno jednogodišnje utočište sa uslovom da prekine svoju delatnost protiv SAD.\nSnouden je 1. avgusta 2014. godine dobio trogodišnju boravišnu dozvolu, koja mu omogućava da putuje ne samo po Rusiji, već i u inostranstvo.


Vegetarijanac, vlasnik farme goveda, seli stado na zelenije pašnjake\nZa predanog vegetarijanca, DŽeja Vajlda, preuzimanje farme goveda od njegovog oca, u centralnoj Engleskoj, dovelo je do značajne etičke dileme: Kako da nastavi da vodi porodični biznis koji se krši sa njegovim principima?\nOve godine, Vajld je doneo neobičnu odluku kako bi rešio ovaj konflikt: Donirao je svoju Derbišajr farmu sa 63 goveda, koje bi koštale oko 45.000 funti (58.250 dolara) kada bi ih prodao kao meso - prihvatilištu za životinje.\n"Prosto mi se činilo komplikovanim da pazim na te životinje dve ili tri godine, da ih zaista dobro upoznam, i posle da ih pošaljem u klanicu. Osećaj bi bio kao da ih izdajem", rekao je Vajld za BBC.\nVajld veruje da njegove krave imaju emocije i da osećaju kada će biti ubijene. Nakon što je donirao stado, Vajld je rekao da planira da se fokusira na svoju farmu kako bi na njoj uzgajao organsko povrće i žitarice, bez životinja.\nStado sada boravi u utočištu za životinje Hilsajd u blizini Fretenhama, gde će goveda živeti do prirodnog kraja života, poput ljubimaca.\nI dok Vajld prihvata da će njegova farma možda biti manje profitabilna, njegova principijlena želja bila je da njegove životinje budu srećne.\n"Nadam se da će kada stignu u pribežište, krave istrčati preko rampe kamiona na livadu i pomisliti 'Vau! Eto nas na raspustu'", rekao je on.


U kineskom gradu Zhuzhou predstavljen je novi koncept vozila koje će najverovatnije od 2018. godine služiti kao javni prevoz. Novo vozilo železničke kompanije CRRC Kinezi nazivaju „pametnim autobusom“, iako izgledom ono više podseća na vozove i tramvaje. Lokomotiva radi na električni pogon, a na nju se može zakačiti i veći …\nElektroprivreda Bosne i Hercegovine besplatno je na raspolaganje stavila punjač za električna vozila ispred zgrade Direkcije u Sarajevu, u želji da širi priču o vozilima na alternativna goriva, a čije su prednosti brojne. To preduzeće za početak je počelo koristiti dva električna vozila koja su predstavili u okviru trodnevnog sajma energetike …\n2025: Godina kada će elektromobil biti jeftiniji od vozila koje zagađuje\nElektrični i hibridni automobili još uvek su značajno skuplji od vozila sa tradicionalnim pogonskim gorivima. Međutim, zbog velikog porasta broja proizvođača na tržištu eko-mobilnosti, rapidnog tehnološkog proboja i serijske proizvodnje baterija, doći će do značajnog pada cena električnih vozila, navode iz Bloomberg-a. – Cene baterija čine polovinu troškova za električni …\nNa javnoj rasprava o strategiji postavljanja punjača za električna vozila u Srbiji, održanoj na Sajmu građevinarstva, rečeno je da bi strategiju trebalo da osmisli i sprovede Privredna komora Srbije, koristeći dobra evropska iskustva. REVOLUCIJA U SRBIJI: Ugrađen prvi elektropunjač za vozila u domaćoj kompaniji Pošto je Srbija tranzitna zemlja, do …


June 2019 - Sportske vesti\nSouth Media\t30/06/2019\nU završnoj utakmici grupe C Evropskog prvenstva za žene u košarci u niškom Čairu u direktnoj borbi za drugo mesto u grupi sastale su se Slovenija i Italija. U lepoj i zanimljivoj utakmici u sjajnoj atmosferi koju su pravili mnogobrojni\nZavršnog dana borbi u grupi C Evropskog prvenstva za žene u košarci, koja se igra u niškoj Hali Čair u prvom meču su se sastale Mađarska i Turska. Iako timovi sličnog kvaliteta Turkinje su u ovaj meč ušle bez ikakvih\nSouth Media\t28/06/2019\nČetvrta utakmica grupe C Evropskog prvenstva za žene u košarci, koja se igra u niškom Čairu bila je duel neporaženih Italije i Mađarske, a pripao je Mađaricama koje su se tako izdvojile na vrhu ove grupe. Bolje u meč su\nI drugi dan nadmetanja u grupi C Evropskog prvenstva ukošarci u niškom Čairu otvorila je reprezentacija Slovenije sa svojim mnogobrojnim i bučnim navijačima. Ovoga puta protivnik im je bika Turska koja je, kao i Slovenija prvog dana pretrpela poraz. Pobedu\nMladi Nišlija osvojio Vidovdanski turnir u Kruševcu\nNa teniskim terenima u Kruševcu završen je Vidovdanski turnir, turnir prve kategorije za tenisere do 12 godina. Pobednik turnira je Aleksandar Žikić, teniser Teniske akademije Živković (TAŽ) iz Niša. Žikić je u finalu bio bolji od Nikole Mitrovića iz Beograda\nU Čairu Italija savladala Tursku\nSouth Media\t27/06/2019\nU drugom meču grupe C na Evropskom prvenstvu za žene u košarcisna snage su odmerile selkcije Italije i Turske. U prijatnoj atmosferi u ne baš popunjenoj Hali Čair uspešnije su bile Italijanke i slavile rezultatom 57:54. Turkinje su krenule furiozno\nNa startu grupe C Evropskog prvenstva za žene u košarci u niškoj Hali Čair sastale su se selekcije Mađarske i Slovenije. U izvanrednoj atmosferi, čemu su pre svega doprineli brojni slovenački navijači, u neizvesnoj završnici pobedila je reprezentacija Mađarske rezultatom\nSouth Media\t26/06/2019\nU četvrtak počinje Evropsko prvenstvo za košarkašice, najveće sportsko takmičenje koje će se ove godine održati u našoj zemlji. Grupna faza ovog takmičenja odvijaće se u Letoniji i Srbiji (u Zrenjaninu i Nišu), dok će se završne bobe za novog\nDečaci iz Grčke i Srbije, baš kao i njihovi vršnjaci iz čitavog sveta, sanjaju da postanu velike fudbalske zvezde. Međusobni susreti na niškim fudbalskim terenima učinili su ih za korak bližim ostvarenju tog sna. Naime, oko 200 malih fudbalera iz\nSouth Media\t25/06/2019\nPrethodnog vikenda zavšrena je Amater liga 2019 u futsalu, koja se ove godine po osmi put održala na terenu osnovne škole “Učitelj Tasa” u Nišu. Nakon gotovo tromesečnog takmičenja kroz ligaški deo u kome je učestvovalo 12 ekipa, a zatim


Uručenjem nagrada „Aleksandar Lifka“ svečano otvoren 26. Festival evropskog filma Palić – Filmonizirani\nPočetna/Vijesti/Filmski festivali/Uručenjem nagrada „Aleksandar Lifka“ svečano otvoren 26. Festival evropskog filma Palić\nCeremonijom svečanog otvaranja i dodelom nagrada „Aleksandar Lifka“ vu subotu, 20. jula na Letnjoj pozornici Palić svečano je otvoren 26. Festival evropskog filma Palić, koji će se u narednim danima održavati na više lokacija na Paliću i u Subotici.\nMnogobrojnoj publici se najpre obratila Timea Horvat, zamenica\ngradonačelnika Subotice, poželevši dobrodošlicu prisutnima rečima:\n„Sa velikim zadovoljstvom i ne skrivajući ponos želim da istaknem da je Ministarstvo kulture i ove godine podržalo realizaciju ove značajne manifestacije. Nakon više od četvrt veka treba se podsetiti da je ova manifestacija nastala u teškim vremenima kada su sa mape kulturnih dešavanja nestali veliki festivali bivše države, u vreme ekonomskih sankcija koje su posebno pogodile našu međunarodnu kulturnu razmenu. Nastao u takvom periodu, naredne dve i po decenije Palićki festival bilo je mesto okupljanja filmskih stvaralaca i smotra filmskog stvaralaštva, a publika je imala priliku da se upozna sa najnovijim i najznačajnijim filmskim ostvarenjima.\nTo jeste uspeh i to dokazuje i posebno priznanje koje je ovaj festival dobio pre dve godine, kada je uvršten u pet najznačajnijih manifestacija ove vrste u Evropi. Festival je mesto okupljanja mladih filmskih umetnika, studenata i profesionalaca, kao i amatera i filmskih entuzijazista, koji unapređuju svoje stvaralačko znanje. Ovde stvaramo budućnost srpske i svetske kinematografije kojoj i pripadamo“.\nMeđu 130 evropskih filmskih naslova koji će biti prikazani u 12 programskih celina, tokom sutrašnjeg festivalskog programa, u nedelju 21. jula, publika će moći da pogleda i projekcije francuskog filma „Jadnici“ (Ladj Ly ) i slovenačkog ostvarenja „Neću da budem luzerka“ Urše Menart u sklopu Glavnog programa.\nIzmeđu ostalih, biće održane i projekcije mađarskog filma „Ruben Brandt, Kolekcionar“ (Milorad Krstić) i poljskog ostvarenja „Kler“ (Wojciech Smarzowski) iz selekcije „Paralele i sudari“, „Zelena laž“ (Werner Boote) iz izbora Eco Dox, „Juče“ (Danny Boyle) iz odabira Velikani evropske kinematografije, kao i dokumentarac „Varda od Anjes“ u okviru Novog evropskog dokumentarnog filma.\nTagoviFestival evropskog filma Palić Miljen Kljaković Rajko Grlić


Održana radionica "POSLOVNI MODEL HEMIJSKI LIZING " • Centar za čistiju proizvodnju Srbije\nPočetna » Novosti » Održana radionica "POSLOVNI MODEL HEMIJSKI LIZING "\nPred više od 100 učesnika, u Privrednoj Komori Srbije, u organizaciji Centra za čistiju proizvodnju Srbije, uz partnerstvo sa različitim Odborima PKS, održana je radionica pod nazivom "POSLOVNI MODEL HEMIJSKI LIZING - NOVI PRISTUP ODRŽIVOM UPRAVLJANJU HEMIKALIJAMA".\nSkup su pozdravili Dušan Stokić, sekretar Odbora za zaštitu životne sredine i održivi razvoj Privredne komore Srbije, koji je istakao partnerstvo između Centra i PKS i istakao značaj projekta.\nValentina Rađenović, načelnica odeljenja za hemikalije Ministarstva za zaštitu životne sredine, govorila je o sinergiji između poslovnog modela HEMIJSKI LIZING i aktivnosti Minsitarstva, naročito u svetlu skorog usvajanja zakona o hemikalijama, kao i vezi između direktive EU - REACH i modela HEMIJSKOG LIZINGA. Ona, kao i Milosav Mladenović, šef Odseka za čistiju proizvodnju Ministarstva zaštite životne sredine preneli su podršku pomoćnika Ministra Aleksandra Vesića i ministarstva projektu.\nIvanka Popović, dekan Tehnološko-metalurškog fakulteta, istakla je važnost aktivnosti Centra za čistiju proizvodnju za ukupan naučno-istraživački i nastavu na ovoj visokoškolskoj ustanovi. Objasnila je da su održivi razvoj i održiva hemija jedan od osnovnih strateških pravaca TMF, i da je upravo zbog toga ovaj fakultet prihvatio da bude institucija domaćin Centru.\nBranko Dunjić, direktor Centra za čistiju proizvodnju predstavio je rezultate pilot projekta Čistija proizvodnja 2006., upoznao prisutne sa tokom projektom koji je u toku, ističući da u njemu učestvuje 9 kompanija i da se očekuju uštede u sirovinama, energiji i vodi od oko 10 %, kao i da će se količina otpada smanjiti i do 30 %.\nReinhard Joas, iz UNIDO-a, objasnio je suštinu poslovnog modela HEMIJSKI LIZING, tako što je na konkretnim primerima iz Austrije, Nemačke, Rusije, Egipta i Meksika pokazao da međusobno sarađujući i uspostavljajući novu jedinicu za plaćanje, isporučilac i korisnik hemikalije postižu ekonomsku dobit, značajno smanjujući količinu hemikalija koja se koristi. Uspostavljanjem nove osnove za plaćanje, gde korisnik ne plaća količinu, već efekat korišćenja hemikalije, i isporučilac i korisnik imaju obostrani ekonomski interes da, optimizujući procese, smanje količine hemikalija koje se u njima koriste.\nFerdinand Zotz, UNIDO, predstavio je način sklapanja ugovora između učesnika u projektu i istakao važnost međusobnog poverenja i zajedničkog rada.\nVojislavka Šatrić, nacionalni koordinator projekta za Srbiju, objasnila je faze uvođenja projekta. U prvom koraku, zainteresovane kompanije potpisuju pismo o namerama sa Centrom, posle cega se pristupa izboru procesa i partnera. Kada se zavrsi ova faza, potpisuje se trilateralni ugovor između partnera i Centra, kao nezavisnog tela za monitoring.\nViše o HEMIJSKOM LIZINGU, kao i prezentacije sa ovog skupa možete naći na našoj web strani posvećenoj ovoj tematici.


Nošenje kovčega ulicama Teherana na masovnoj sahrani žrtava pada aviona Iran era koji je u Perzijskom zalivu oborila američka krstarica, 7. jul 1988.\nPošto je Iran 8. januara oborio ukrajinski putnički avion neki su podsetili na slučaj iz 1988. kada su SAD srušile iranski komercijalni avion, što je Teheran prethodnih 30 godina često koristio da kritikuje Vašington. Analitičari kažu da nedavna tragedija podriva korištenje obaranja leta 655 Iran era za antiameričku propagandu klerikalnog establišmenta.\nNenamerno iransko obaranje ukrajinskog putničkog aviona u kojem je poginulo 176 ljudi, uključujući mnoge Irance, prizvalo je sećanja na sličnu tragediju: američko obaranje iranskog aviona 1988. iznad Ormuskog moreuza u kojem je poginulo svih 290 ljudi u avionu, uključujući 66 dece, piše redakcija Radija Slobodna Evropa na engleskom jeziku.\nPrethodne tri decenije, iranski klerikalni establišment često je koristio tu katastrofu – koja se desila usred tenzija između Teherana i Vašingtona – kao propagandno oruđe protiv, kako naziva, američkog "državnog terorizma" i njegovog nepoštovanja ljudskih života, sugerišući da je Mornarica SAD namerno oborila let 655 Iran era (Iran Air).\nMeđutim, kažu analitičari, narativ Teherana o vazdušnoj tragediji 1988. protiv SAD je narušen posle obaranja ukrajinskog aviona 8. januara usled "ljudske greške" Islamske revolucionarne garde (IRGC).\n"To pokazuje da se takve greške mogu pojaviti u obučenoj vojsci, čak i iranskoj. Greške u ratu se mogu desiti čak i kod najboljih vojski – oba incidenta pokazuju koliko takve greške mogu biti razorne", rekao je Afšon Ostovar (Avshon), profesor za pitanja nacionalne bezbednosti u Mornaričkom postdiplomskom fakultetu (Naval Postgraduate School) u Kaliforniji.\nSanam Vakil, zamenik direktora programa za Bliski istok i severnu Afriku u Četam hausu (Chatham House) u Londonu kaže da obaranje ukrajinskog aviona dovodi u pitanje "iranski trodecenijski narativ žrtve u vezi s istim američkom akcijom 1988. godine".\nObaranje ukrajinskog aviona izazvalo je gnev u Iranu zbog optužbi o bezobzirnosti iranskih vlasti i nebrige o običnim Irancima u vreme eskalacije tenzija sa Sjedinjenim Američkim Državama.\nPredstavnik Iran era predaje listu putnika na letu 655 ožalošćenim prijateljima i rođacima u Dubaiju, 4. juli 1988\nIncident je usledio nekoliko sati pošto je Teheran pokrenuo raketni napad na dve iračke baze s američkim trupama kao odmazdu zbog američkog ubistva visokog vojnog komandata Kasema Solejmanija 3. januara.\nMnogi su postavili pitanje zašto je civilnim avionima dozvoljeno da lete kada su vazdušne snage bile u stanju pripravnosti zbog potencijalne odmazde SAD, dok su takođe kritikovali što je Teheran odlagao priznanje krivice koje je usledilo tek tri dana posle tragedije pod sve većim pritiskom Zapada.\nOstovar kaže da od sada iranska vlada ne može iznositi američko obaranje leta 655 Iran era a da Iranci takođe ne pomisle kako je njihova vlada oborila ukrajinski avion.\n"Obaranje (ukrajinskog) leta PS752 ne samo što je zasenilo svaku propagandu pobede raketnog napada IRCG-a (na baze SAD u Iraku), već je pomračilo svaku simpatiju stečenu ubistvom Solejmanija", rekao je on za RSE.\nIpak, Reza Akbari, program menadžer u Institutu za izveštavanje o ratu i miru (Institute for War and Peace Reporting), rekao je da pripadnici tvrde linije u iranskom establišmentu pokušavaju da svale krivicu na Sjedinjene Amerike Države.\n"Komentatori s tvrde linije na državnoj televiziji pokušavaju da spinuju incident kao ratni gubitak – nižu cenu za osiguravanje granica zemlje. Insajderi u režimu i zvaničnici IRCG-a počeli su da skreću krivicu ka SAD tvrdeći da je Trampova (Donald Trump) administracija počela ciklus eskalacija", rekao je on.\nIranski predsednik Hasan Rohani je prošle nedelje obećao istragu o "neoprostivoj grešci" dok je portparol sudstva Gholamhosein Esmaili rekao da je bilo hapšenja, mada nije izneo detalje.\nOstaci ukrajinskog aviona u čijem obaranju je poginulo 176 ljudi\nAkbari kaže da su nasuprot tvrdoj liniji, Rohani i njegova vlada prihvatili pristup prihvatanje krivice, sugerišući da je stav Teherana drugačiji od SAD koje se nikada formalno nisu izvinile za obaranje aviona 1988.\n"Javno su se izvinili i veruju da njihovo priznanje krivice pokazuje odgovornost i hrabrost", dodao je Akbari.\nVrhovni vođa ajatolah Ali Hamnei – nasuprot – pozvao je na nacionalno jedinstvo i brani oružane snage zemlje posle gnevnih protesta zbog tragičnog incidenta.\n"Iranski narod voli i želi otpor svetskim silama a ne kapitulaciju", rekao je 80-godišnji lider kada se obratio na molitvi u petak, prvi put posle osam godina.\nHamnei je optužio neprijatelje Irana da koriste pad aviona kako bi doveli u pitanje Islamsku Republiku i njene oružane snage, uključuju elitnu Revolucionarnu gardu, za koju je rekao da "održava bezbednost" Irana.\nObaranje aviona Iran era 3. jula 1988. dogodilo se u poslednjim danima iransko-iračkog rata i šokiralo je zemlju, u kojoj su mučne slike mrtvih i njihovih ožalošćenih rođaka u agoniji objavljeni u medijima i ponovo se prikazuju svake godine tokom komemoracije.\nSjedinjene Američke Države su prvo negirale da imaju ikakvo saznanje o incidentu.\nKasnije je Mornarica SAD saopštila da je iranski putnički avion – Erbas (Airbus) na ruti za Dubai od iranskog lučkog grada Bender Abas – pogrešno identifikovan kao borbeni avion F-14 i da je oboren dvema raketama ispaljenim s američke krstarice "Vinsenes" (USS Vincennes) koja je prethodno razmenila vatru s iranskim brodovima u Perzijskom zalivu.\nSjedinjene Američke Države nisu izrazile žaljenje zbog poginulih u avionu dok su branile procenu kapetana "Vinsensa" Vilijema Rodžersa (William C. Rogers). SAD su takođe optužile Teheran da je dozvolio "civilnom avionu punom putnika da ide putem iznad vojnih brodova u borbi".\nKapetan Rodžers je posle dobio orden Legija za zasluge, što je razgnevilo Iran i zacementiralo ubeđenje Teherana da je napad bio upozorenje da je Vašington spreman da otvoreno stane na stranu Iraka u razornom osmogodišnjem ratu.\n"Ako je to bila greška zašto ste mu dali orden? Ako je to bila greška, trebalo je da ga kaznite. Prema tome, lažete", rekao je predsednik iranskog parlamenta Ali Laridžani na obeležavanju 31. godišnjice tragedije.\nIzveštaj međunarodnog panela stručnjaka za avijaciju nekoliko meseci posle tragedije 1988. zaključio je da je niz grešaka mornarice SAD dovelo do obaranja iranskog aviona.\nSjedinjenje Američke Države kasnije su platile porodicama žrtava desetine miliona dolara pošto je Teheran podneo žalbu Međunarodnom sudu pravde.


Stanovi u Trebinju skuplji nego u Banjaluci – mojKontakt portal – Radio Televizija Kontakt\nGodina izgradnje, spratnost i lokacija samo su neki od faktora koji bitno utiču na cijenu stana. Najveća potražnja vlada za jednosobnim stanovima i garsonjerama.\nVlasnik Agencije za nekretnine “Tviko” u Trebinju Vaso Milić ističe da su cijene stanova u proteklih 12 mjeseci porasle za 10 odsto i dodaje da je ogromna potražnja za garsonjerama i stanovima malih kvadratura, kojih nema na tržištu.\nU Agenciji za nekretnine “Fakom” u Banjaluci ističu da je primjetan rast cijena nekretnina, te da uglavnom najveća potražnja vlada za stanovima manje kvadrature.\n– Cijena stanova u izgradnji zavisi od lokacije, iznosi oko 2.200 KM po kvadratu, dok je za stariju gradnju i stanove koji nisu renovirani potrebno izdvojiti oko 1.600 KM po kvadratu, pa i manje, ako je riječ o lokacijama udaljenijim od centra – rekli su u agenciji “Fakom”.\nVlasnik banjalučke agencije “Euroagent” Senka Gatarić-Vasilić ističe da je prošla godina, kada je riječ o prodaji stanova, bila veoma loša.\nVlasnik prijedorske agencije za nekretnine “VHS trejd” Leonard Samardžija ističe da je u gradu na Sani veća ponuda stanova nego potražnja, a uzrok je loše stanje u državi, nezaposlenost i nemaština.\nU agenciji za nekretnine “Alfa” u Bijeljini ističu da su cijene stanova između 1.100 do 1.800 KM po metru kvadratnom.\nU dobojskom preduzeću za građevinarstvo, trgovinu i usluge “Proda-Mont” ističu da je za kvadrat stana u izgradnji potrebno izdvojiti od 1.500 do 1.650 maraka.\nVlasnik agencije “Tviko” iz Trebinja Vaso Milić kaže da je velika potražnja za zemljištem uz putni pravac Trebinje – Herceg Novi u mjestu Tuli, gdje je kvadrat građevinskog zemljišta od 30 do 50 maraka. Prema njegovim riječima, kad vodovod bude završen na ovom području, očekuje se da će cijena rasti i do 100 maraka.


Vlada Federacije BiH je, na današnjoj sjednici održanoj u Sarajevu, usvojila Program utroška s kriterijima raspodjele sredstava tekućih transfera za 2019. godinu Federalnom ministarstvu razvoja, poduzetništva i obrta u ukupnom iznosu od 8.071.280 KM, koja će korisnicima biti isplaćena kao nepovratna (grant).\nOvom ministarstvu je odobren i utrošak sredstava utvrđenih u ovogodišnjem Budžetu FBiH za realizaciju Programa "Kreditni poticaj razvoja, poduzetništva i obrta". Sredstva od 1.000.000 KM, bit će plasirana putem Razvojne banke Federacije BiH, na revolving osnovi, s rokom povrata do 2030. godine.\nFederalna vlada je utvrdila da je rekonstrukcija magistralnih cesta od javnog interesa za FBiH i da je korisnik eksproprijacije nekretnina potrebnih za ove radove JP Ceste Federacije BiH d.o.o. Sarajevo. Ovom preduzeću je naloženo da sredstva za realizaciju ove odluke osigura u skladu s planovima poslovanja.\nNa zahtjev BH-Gasa d.o.o. Sarajevo, cijeneći troškove nabavne cijene, trenutnu poziciju kompanije, strateške projekte, uz razmatranje svih aspekata poslovanja ovog društva, Federalna vlada danas je dala saglasnost na veleprodajnu cijenu prirodnog gasa za distributivna privredna društva na području Federacije BiH, počevši od 1.05.2019. godine, koja iznosi 640 KM/1000 Sm3, odnosno 0,640 KM/ Sm3.\nIako su u prošloj godini ukupni prihodi, primici i finansiranja bili manji od ukupnih rashoda i izdataka za 8,4 miliona KM, bitno je da je, i pored ovog deficita, na kraju 2018. godine akumulirani suficit iznosi 114,2 miliona KM, kaže se u danas usvojenom izvještaju o izvršenju Budžeta FBiH za 2018. godinu.\nVlada se danas upoznala i o informaciji o vanjskom i unutrašnjem dugu u FBiH na dan 31.12.2018. godine, koja će biti upućena Parlamentu FBiH radi informisanja i objavljena na web stranici Federalnog ministarstva finansija.\nUkupan vanjski i unutrašnji dug u Federaciji BiH, uključujući dug kantona, gradova, općina, javnih poduzeća i drugih korisnika kredita, je na kraju protekle godine iznosio 5.651,96 milijuna KM ili 27,52 posto BDP-a, od čega se 83,21 posto odnosi na vanjski i 16,79 posto na unutarnji dug.\nFederalna vlada je prihvatila informaciju u kojoj je navedeno da su u 2018. godini ukupno ostvareni i raspoređeni javni prihodi u Federaciji BiH iznosili 9.099,5 miliona KM, što je za sedam posto ili za 620,1 miliona KM više u odnosu na ostvarenje u prethodnoj godini.\nKroz programe Federalnog ministarstva energije, rudarstva i industrije u periodu 2012. - 2018. godina dodijeljeno je 7.997.774,42 KM za uvezivanje staža za 794 radnika, radi odlaska u penziju. Kroz poseban fond Razvojne banke FBiH u periodu 2017.-2018. godine dodijeljeno je 13.363.932,51 KM za 738 radnika, kako bi ostvarili uslove za odlazak u penziju, kao i 14.651.333,49 KM za 2.868 radnika za uplate doprinosa za PIO/MIO, s ciljem uvezivanja radnog staža za određeni vremenski period, navedeno je u danas usvojenoj informaciji.


Avganistan - 7\nTalibani oslobodili 160 civila u Avganistanu\nKABUL - Talibani su oslobodili više od 160 civila dan nakon što su ih oteli iz tri autobusa na sjeveru Avganistana, ali su zadržali kao zarobljenike najmanje 20 vojnika i policajaca, izjavili su danas zvaničnici.\nKABUL - Talibani su kao taoce uzeli više od 100 osoba u zasedi na sjeveru Avganistana, uključujući žene i djecu, saopštili su danas avganistanski zvaničnici.\n11. 07. 2018 14:32\nDevet policajaca ubijeno u samoubilačkom napadu u Avganistanu\n26. 06. 2018 14:58\nKABUL - Devet policajaca je ubijeno u samoubilačkom bombaškom napadu u avganistanskoj istočnoj provinciji Kunar, saopštili su zvaničnici.\n07. 06. 2018 11:07\nEksplodirale bombe na stadionu, poginulo najmanje osam osoba\n19. 05. 2018 11:14\nNajmanje osam osoba je poginulo, a 45 je ranjeno od eksplozija tri bombe koje su aktivirane na utakmici kriketa u Džalalabadu u provinciji Nangarhar na istoku Avganistana, izjavili su danas lokalni zvaničnici.\nIranski general: Imamo dokaze da SAD prebacuju teroriste u Avganistan\n08. 05. 2018 15:27\nTEHERAN - Iranski general Jahija Rahim Safavi tvrdi da ta zemlja ima neoborive dokaze da Sjedinjene Američke Države prebacuju teroriste Islamske države iz Sirije i Iraka u Avganistan.\nBombaš samoubica napao NATO konvoj, ubio 11 djece\n30. 04. 2018 13:11\nJedanaestoro djece poginulo je u napadu bombaša samoubice na NATO konvoj u avganistanskoj pokrajini Kandahar na jugu zemlje.\nEksplozija u Avganistanu, poginule tri osobe\n29. 04. 2018 09:56\nKABUL - Tri osobe su poginule kada je grupa djece pronašla i aktivirala neeksplodiranu minobacačku granatu u naseljenoj oblasti u avganistanskoj provinciji Nangarhar.


,,SVIMA BIĆE LEPO JER IDE NAM EKO – LETO“\nUdruženje biologa Kruševac u saradnji sa Domom za decu i omladinu "Jefimija" tokom jula i avgusta organizuje letnje ekološke radionice pod nazivom "Svima biće lepo jer ide nam eko-leto".\nKako iz Udruženja biologa navode, planirano je da radionice pohađaju korisnici Doma "Jefimija" a osnovna ideja ovih radionica je razvijanje ekološke svesti i zdravih stilova života.\n- Eko leto u Domu za decu „Jefimija“ otpočelo je 13. jula eko-zumbom, gde je korisnicima održano kratko predavanje o zdravim i pravilnim stilovima života. Druga radionica je održana 15. jula i obuhvatila je predavanje o značaju pravilne ishrane, a sledeće aktivnosti obuhvatiće interaktivnu radionicu sa temom klimatske promene i nazivom „Klimatske promene nevolje nam donose“ – kaže Olivera Kolarić, predsednica Udruženja biologa.\nU avgustu su planirane praktične radionice sa pravljenjem zdravih obroka i napitaka, korišćenjem prirodnih boja u domaćinstvu, pravljenje dezinfekcionih sredstava i sredstva za čišćenje na bazi prirodnih materijala, a biće organizovana i debata „Budi ekologičan“\n- Poslednjih meseci u Domu se mnogo radi. Sarađujemo sa brojnim udruženjima, među kojima je i Udruženje biologa, a naši korisnici pohađaju i školu crtanja u saradnji sa udruženjem “BukvArt”. Želja nam je da im ovo leto ispunimo kreativnim sadržajima, ali i da im ulepšamo prostor u kojem borave – kaže Nataša Maksimović, direktorka Doma za decu i omladinu „Jefimija“.


Obama odbio susret sa Erdoganom | Visokoin.com\nObama odbio susret sa Erdoganom\nAmerički predsjednik Barack Obama odbio je prijedlog da se sretne sa svojim turskim kolegom Recepom Tayyipom Erdoganom, koji će u narednih nekoliko dana doputovati u SAD, prenio je The Wall Street Journal.\nKako se navodi, Erdogan je računao da će se sresti sa Obamom za vrijeme otvaranja džamije u državi Merilend, čiju je izgradnju finansirala Turska, ali je iz Bijele kuće saopšteno da ne postoji potreba da se taj susret održi.\nTakođer, Obamin kabinet je saopštio da tu odluku američkog predsjednika ne treba razumjeti kao nemar, budući da su se predsjednici sastali u novembru u Turskoj, a da su zatim u februaru razgovarali telefonom, navodi The Wall Street Journal.\nStručnjaci, međutim, smatraju da odbijanje Obame da se sretne sa Erdoganom neće donijeti ništa dobro Turskoj.\nTo može da se protumači kao da Bijela kuća ne smatra Erdogana jednim od rado viđenih gostiju, rekao je za The Wall Street Journal analitičar Centra za američki razvoj za pitanja međunarodne politike Max Hoffman.\nOn je istakao da su porast autoritarnosti Erdogana i njegova žestoka politika prema Kurdima doprinijeli zahlađivanju tursko–američkih odnosa.


Doktorka: Hvala za aplauze, ali dve važne stvari ne radite – Krstarica\nDoktorka: Hvala za aplauze, ali dve važne stvari ne radite\nA. J. 17. aprila 2020. 10:48\nDoktorka iz najugroženije hitne službe u Njujorku Arabia Molete poručila je da lekari i sestre znaju da će se bez obzira na optimizam zvaničnika bolnički kapaciteti još dugo puniti a ljudi umirati, i naglasila od su im zbog toga od aplauza i donacija važnije dve male stvari na koje ljudi ne misle.\n„Cenimo svu ljubav i podršku koju dobijamo od javnosti, aplauze, donacije maski i rukavica, besplatnu hranu i radosti koju nam priređujete.\nTo nam znači mnogo ali važnije od toga je da uradite dve važne stvari kojima biste zaposlenima u bolnici, hitnoj pomoći ali i bolesnima stvarno pomogli“, rekla je doktorka Morete.\nMorete je poručila svakome ko mora da donese važnu i tešku odluku da svoga bližnjeg dovede u bolnicu napiše kratku medicinsku istoriju obolelog, kontakt za porodicu i primarnog lekara bolesnika.\n„Napišite belešku, zalepite je na odeću ili na telefon. Spasiće nas pritiska i drame i „ludila“ kada su nam hitno potrebne osnovne informacije ili kada nam je važno da hitno pozovemo porodicu“, rekla je ona.\nDodala je da bi bilo dobro da svako ko ima stari tablet, a koji mu ne treba, donese u bolnicu, jer će tako pomoći bolesnima da budu u vezi sa porodicom.\n„Ako imate stari tablet koji vam možda ne treba, razmislite da ga poklonite Hitnoj službi. Možda bi se iznenadili kada biste znali koliko ljudi dolazi sa mobilnim telefonima ili zaboravlja da donese punjač.\nRezervni tableti pomogli bi nam da povežemo pacijente sa njihovim porodicama u trenutku kada se najviše osećaju sami“, rekla je doktorka Morete, koju kako kaže zovu narodni lekar, a koja radi u bolnicama u Bronksu i Bruklinu.\nDa je to dobra stvar, ali da svi moraju da znaju da će i dalje nakon vrhunca na grafikon biti uspeha i padova da će ljudi i dalje umirati čak i kada ta crta postane ravna, rekla je ona,\n„Naša bolnička odeljenja za hitne slučajeve još dugo će se puniti preko kapaciteta, a intenzivne jedinice će i dalje biti preopterećne“, rekla je ona.\n„Nismo se dovoljno pripremili za katastrofu. Njujork je postao žrtva kovida i postao je mučan primer svega što može poći po zlu u krizi javnog zdravlja“, rekla je i dodala da je zato sada na građanima rad da spasu grad i što se spasiti može, da čuvaju distancu.\nU autorskom tekstu za Njujork dejli njuz, podsetila je da radi u dve najugroženije službe hitne pomoći u gradu u kojima su najviše stradali resursi i dodala – da svi bez obzira koliko god grad želi da se ponovo otvori za ekonomiju, moraju da znaju upravo to da hitna služba ne oseća usporavanje broja pozitivnih i umrlih pacijenata.\nNjujork, u kome živi 8.7 miliona stanovnika trenutno ima 123.000 pozitivnih ljudi i više od 11.477 izgubljenih života.


Kreativni forum CIM Kotor 2022. | Boka News\nKreativni forum CIM Kotor 2022.\nKotor 2021. – foto Boka News\nKotor će u maju biti domaćin regionalne smotre kreativnih industrija i medija pod nazivom Kreativni forum CIM Kotor 2022. U pitanju je prvi događaj ovog tipa koji se organizuje ne samo u Kotoru, već i u Crnoj Gori. CIM Forum je platforma koja predstavlja put u kreativnost u svim aspektima, poljima i sferama života, kao i stvaranje otvorenog dijaloga i podrške razvoju medija.\nDogađajem će biti obuhvaćeno više programskih segmenata koji uključuju domišljatost i inspiraciju; koji okupljaju i inkorporiraju region; koji se bave suštinskim globalnim, ali i inspirativnim lokalnim temama kao što su održivost, tradicionalni i novi mediji, marketing i digital, tehnologija, oglašavanje, upravljanje događajima, inovacije, sport i gejming, kreiranje sadržaja, kao i umjetnost, muzika, film, moda i fotografija…\nTri dana u gradu bogate istorije i kulturnog nasljeđa, biće prilika za susret sa najkreativnijim umovima iz različitih industrija dobro poznatih u regionu, i šire. Njihova interesovanja ali i ono čime se profesionalno bave u životu , kao i postignuća u okviru istih, čine ih interesantnim sagovornicima, a posebno kada je tematika CIM Foruma u pitanju, i vjerujemo da će učesnicima prenijeti najbolja znanja i prakse iz svijeta medija i komunikacija.\nKotor, kao scena na otvorenom, tokom održavanja CIM-a će postati mjesto u kome se govori o značaju kreativnosti i medija u savremenom svijetu danas, ali i o tome šta bi to moglo značiti u budućnosti.\n– Turistička organizacija opštine Kotor se, prepoznavši značaj koji za Kotor ima održavanje događaja ovih razmjera, sa zadovoljstvom odazvala učešću, i nadamo se da je samo prvi u nizu sličnih koji će se održati u našem gradu. Vjerujemo da će održavanje CIM Forum-a kao tačke umrežavanja stručnjaka, ideja i inovacija, posla i zabave, između ostalog doprinjeti i pozicioniranju Kotora kao destinacije atraktivne i za razvoj MICE turizma, jednog od najzahvalnijih i najprofitabilnijih vidova selektivnog turizma – istakli su organizatori.\nDobrotska čipka Mila Moškov – foto Boka News\nPored panel diskusija i sličnih programskih segmenata, u toku trajanja foruma biće realizovano i nekoliko radionica, za koje se učesnici mogu prijaviti prilikom preuzimanja akreditacija.\nU pitanju su tri planirane radionice, i to: Kotorska pašta, gdje će učesnici i panelisti imati priliku da sa najboljim meštricama od krempita, nauče kako se pravi ova bokeška delicija; Dobrotska čipka, jedinstvena vrsta čipke koja potiče iz Dobrote i kao takva odnedavno proglašena kao zaštićeno nematerijalno kulturno dobro Crne Gore, o čijoj će izradi imati priliku naučiti; Pješačka tura od 1370 skalina, biće prava prilika za sve učesnike da upoznaju Kotor iz druge perspektive.\nOrganizatori događaja su BHM Agency i NVO ART365, dok su pokrovitelji Opština Kotor, Kulturni centar Nikola Đurković i Turistička organizacija opštine Kotor.\nPrethodni članakPredstava u Kotoru “Lutka sa kreveta broj 21”\nSledeći članakProljećno izdanje: Pobjednički filmovi festivala iz Sarajeva, Zagreba, Beograda i Herceg Novog dostupni online


Back REPORTAŽE AKTUELNO Novobečejka Aleksandra Kiževska autorka pobedničke maskote Slanog Kopova\nsreda, 08 februar 2017 21:20\n- Radovi su bili izuzetno kreativni i originalni, i autori su nam zaista ponudili zanimljiva rešenja. Ipak, jednoglasnom odlukom žirija izabrana su tri najbolja rada, na osnovu čega su podeljene i prve tri nagrade, a samim tim dobili smo i maskotu Slanog Kopova. Radovi su morali da zadovolje određene tehničke kriterijume, a u komisiji smo imali i dizajnera. Takođe, radovi su morali zadovoljiti određeni vizuelni momenat i neku našu inicijalnu ideju koju smo imali pre raspisivanja konkursa, a to je da se predstavi neka osnovna prirodna vrednost Slanog Kopova koja će se prilagoditi obliku maskote - rekla je član žirija i stručni saradnik u SRP „Slano Kopovo“, Silvija Šimončik.\nTreće mesto u okviru konkursa za izradu grafičkog rešenja maskote Slanog Kopova zauzeo je rad Josipa Zgombe, drugo Zorana Pešikana, dok je autor pobedničkog rešenja mlada Novobečejka, Aleksandra Kiževska. Za svoje radove autori su dobili i novčane nagrade od, respektivno, dvadeset, trideset i sedamdeset hiljada dinara.\nJovana Vokić, asistentkinja na projektu „Prošlost u sadašnjosti kao zalog budućnosti“ koji opština Novi Bečej sprovodi u okviru programa „Gradovi u fokusu“, objasnila je kako se projektne aktivnosti vezane za Slano Kopovo uklapaju u sam projekat koji se bavi kulturom novobečejske opštine:\n- Projekat „Prošlost u sadašnjosti kao zalog budućnosti“ je u stvari projekat koji je poprilično kompleksan. Ideja je da se svi kulturni resursi opštine Novi Bečej iskoriste u svrhu društvenog i ekonomskog razvoja opštine, te tako jedna od kategorija aktivnosti jeste vezivanje prirode i zaštite životne sredine sa kulturom i stvaralaštvom. Ono što smo pokušavali da uradimo jeste upravo to, ono što je nama najvrednije iz ove kategorije, uslovno rečeno, da povežemo sa kulturom i stvaralaštvom, pa smo osmislili dve kategorije aktivnosti u okviru celog projekta. Jedna aktivnost je upravo konkurs za grafičko rešenje za maskotu, a druga je foto-safari. Obe aktivnosti su vezane za Slano Kopovo, najznačajnije zaštićeno dobro na teritoriji opštine.\nRadovi koji su pristigli na konkurs za izradu grafičkog rešenja maskote Slanog Kopova uskoro će biti predstavljeni javnosti u okviru izložbe koja će biti organizovana u Domu kulture opštine Novi Bečej, rekao je direktor ove ustanove i umetnički direktor projekta, Novica Blažin. On kaže da to neće biti jedina aktivnost:\n- Krajem marta ili početkom aprila organizovaćemo i foto-safari, odnosno izlet na Slano Kopovo, a potom ćemo u saradnji sa našim građanima, preko društvenih mreža izabrati najatraktivniju fotografiju, veći deo pristiglih fotografija će biti izloženo u okviru izložbe u Domu kulture koju planiramo za jun ove godine.\nNova maskota naći će se na svim promotivnim i štampanim materijalima, edukativnim tablama, suvenirima i ostalim stvarima vezanim za sam Specijalni rezervat prirode „Slano Kopovo“, a dopadljivo i zanimljivo grafičko rešenje doprineće brendiranju ovog prirodnog dobra i medernizaciji promocije ovog značajnog područja.


U Srbiji 400 nemačkih kompanija zapošljava 65.000 ljudi › Made-in-Germany.rs\nPovodom obeležavanja 20 godina rada u Srbiji, Nemačko-srpska privredna komora (AHK Srbija) je saopštila da u našoj zemlji trenutno posluje 400 nemačkih firmi u kojima radi više od 65.000 ljudi, kao i da su u poslednjih nekoliko godina nemačke investicije bile veće od 2,5 milijardi eura.\nPovodom jubileja, AHK Srbija će, u saradnji sa Ambasadom SR Nemačke i nemačkom organizacijom Germany Trade & Invest (GTAI), organizovati u narednom periodu „AHK Road Show“, čiji je cilj unapređenje bilateralne privredne saradnje, prenosi agencija Tanjug.\n– Duga tradicija postojanja i održivo poslovanje čine nas stabilnim partnerom Srbije u čijem fokusu je uvek bilo i biće unapređenje bilateralnih privrednih odnosa dve zemlje kroz neprestano intenziviranje privredne, kulturne i obrazovno-tehničke saradnje. Trgovinski volumen u poslednjih osam godina se uvećao čak dva i po puta, a u 2019. je dostigut novi maksimum od preko 5 milijardi eura. Uprkos pandemiji korona virusa, trgovinska razmena između Nemačke i Srbije u 2020. godini iznosi 5 milijardi eura – poručio je direktor Nemačko-srpske privredne komore Frank Aleter i podsetio da je AHK Srbija zajedno sa Privrednom komorom Srbije (PKS) i obrazovnim institucijama odigrala odlučujuću ulogu u uvođenju sistema dualnog obrazovanja u srednje škole u našoj zemlji.\nKako je naveo, AHK Srbija je za ovu godinu identifikovala tri glavna strateška pravca, koja se već nalaze u procesu implementacije, a to su stručno obrazovanje (dugoročno učenje), digitalizacija – inovacije i EU Green Deal.\n– Mnogo kompanija razmišlja da dođe u Srbiju u okviru strategije obezbeđivanja dobavljača na bližim proizvodnim lokacijama (nearshoring) umesto dalekim na Istoku. S tim u vezi, Komora će pružiti podršku i kroz projekat “Nemačka inicijativa za pronalaženje dobavljača u Zemljama Zapadnog Balkana“, koji će se ove godine realizovati krajem septembra, sedmu godinu zaredom, a prijavljivanje srpskih dobavljača će početi u maju – najavio je Aleter.\nPrema rečima Uda Ajhlingera, predsednika AHK Srbija i direktora kompanija Siemens Srbija i Siemens Mobility, Nemačko-Srpska privredna komora će se i dalje fokusirati na snažno i efikasno zastupanje interesa kompanija članica pred državnim organima i institucijama, kao i u javnoj sferi.\n– Nemačko-srpsko partnerstvo je trajno. Naša Komora ostaje stabilan partner srpske privrede, sa ciljem poboljšanja poslovne klime i investicionih uslova, kao i podrške u naporima Vlade Srbije u sprovođenju ekonomskih reformi – poručio je Ajhlinger.\nPovodom jubileja, a u okviru posebnog događaja „AHK Road Show“, AHK Srbija će posetiti Suboticu 14. maja, Novi Sad 20. maja, Čačak 1. juna i Niš 3. juna, gde će razmeniti iskustva o važnim temama i pitanjima u okviru bilateralne privredne saradnje Srbije i Nemačke.\nOd MiG na 11/05/2021 / AKTUELNO / Ostavite komentar


Senatori spremaju rezoluciju, čeka se obraćanje Obame\nGrupa američkih senatora iz obe partije - Demokratske i Republikanske radi na rezoluciji kojom bi se Ujedinjenim nacijama dao rok 60 dana da sprovedu akciju uklanjanja hemijskog oružja u Sirije, a u slučaju da se to ne dogodi, predsedniku Sjedinjenih Američkih Ddržava Baraku Obamu bile bi date odrešene ruke da sprovede vojni napad.\nKako je ekskluzivno prenela agencija Asošijejted pres, pozivajući se više izvora iz Kongresa, tako bi se otklonila mogućnost od američkog napada u ovom trenutku.\nObama se danas obraća naciji i očekuje se da će izneti svoju konačnu odluku o tome da li će ili neće krenuti u vojnu intervenciju u Siriji.\nAgencija navodi da na pisanju nove rezolucije rade republikanski senatori Džon Mekejn, Keli Ajot, Lindzi Graham i Saksbi Čamblis, kao i njihove demokratske kolege Kris Kuns, Bob Kejsi, Čaku Šumer, Karl Levin i Bob Menendez.\nDa se SAD okreću ka diplomatskom rešenju, vidi se i iz današnje izjave Obaminog šefa kabineta Denis Mekdona, koji je kazao da je "diplomatija a ne vojna akcija" sada prioritet za Siriju.\nOn je to izjavio tokom susreta sa kongresmenima iz redova Demokratske partije, a njegove reči je preneo kongresmen Džin Grin nakon sastanka.\nAmerički sekretar za odbranu Čak Hejgel izjavio je danas da se svi nadaju da bi ruski predlog oko Sirije mogao da da rezultate, ali da kredibilna vojna pretnja "mora da ostane na stolu".\nAmerički Senat odložio je glasanje (najavljeno za sutra) o stavljanju na dnevni red rezolucije predsednika Obame, kojom bi bili odobreni vazdušni udari na Siriju, uz objašnjenje da je do odlaganja došlo nakon nove ruske diplomatske inicijative.\nAdministracija američkog predsednika ranije je saopštila da razmatra novi predlog Rusije da sirijsko hemijsko oružje bude stavljeno pod međunarodnu kontrolu i na kraju uništeno.\nSirija Građanski rat Bašar al Asad rezolucija Senat Hemijsko oružje Intervencija Barak Obama UN Arapsko proleće\n"NIJE IZ INOSTRANSTVA VEĆ IZ JEKATERINBURGA" Hakerski napad na sajt "Roskosmosa" nakon objavljivanja satelitskih slika centara NATO\n"UKRAJINI JOŠ TRI HAUBICE" Nemačka šalje dodatnih 15.000 vojnika za trupe za brzu intervenciju NATO i opremu\n"BLIC" NA NATO SAMITU U MADRIDU Alijansa u stanje pripravnosti stavlja više od 300.000 vojnika, Amerika šalje mornaricu i eskadrile, ni Balkan NEĆE BITI IMUN\n"DOBIJA VIŠE NATO" Džonson: Putin greši ako se nada "manjoj alijansi", revidiraćemo stav na istočnom krilu\n"JA SAM J****I PREDSEDNIK, VOZI NA KAPITOL!" Svedok nereda u Vašingtonu: Tramp se rvao sa agentom tajne službe, a onda zgrabio volan i počeo da urla\nOna je ATRAKTIVNA NOVINARKA U SERIJI, a malo je poznato da je ROĐENA SESTRA GLUMICE iz "Igre sudbine"\n17:05 DANAS RADNICIMA FIJATA PO 790 EVRA "Blic Biznis" saznaje: Bankama pušten nalog za uplatu\n17:00 ODAKLE POTIČE REČ DOLAR? Evo zašto se američka valuta baš tako zove\n16:58 RUSKA SALATA IZAZVALA SKANDAL U MADRIDU Novinari šokirani kad su videli jelovnik na NATO samitu


LEGION | Uslovi korišćenja\nKlub Legion ‒ uslovi korišćenja\nCalculusCloud ‒ uslovi korišćenja\nWinflector ‒ uslovi korišćenja\nRukovoditel - uslovi korišćenja\nSoftver dostupan na ovoj veb lokaciji\nBilo koji materijal dostupan za preuzimanje na veb lokaciji www.legion.xsupport.eu može se koristiti samo u skladu sa priloženim licencnim sporazumom. Dozvoljeno je preuzimanje pojedinačnih kopija softvera u skladu sa navedenim uslovima i u skladu sa licencnim ugovorom koji je priložen za softver.\nPreuzimanje bilo kog materijala sa ove veb lokacije znači prihvatanje navedenih uslova. Nije dozvoljeno da koristite ovu veb lokaciju i preuzimate bilo kakav materijal sa ove veb lokacije ako se ne slažete sa navedenim uslovima.\nDokumentacija dostupna na ovoj veb lokaciji\nDokumentacija, informacije, fotografije i grafici koje je LEGION PR objavio na ovoj veb lokaciji predstavljeni su bez garancije pod bilo kojim uslovima. LEGION PR ne garantuje da su ovde objavljene informacije korisne za bilo koje ciljeve. LEGION PR ne snosi odgovornost za bilo kakvu direktnu ili indirektnu štetu koja bi mogla nastati upotrebom ovde predstavljenih informacija. LEGION PR ima pravo da izmeni objavljene podatke u bilo koje vreme bez najave i bez ikakve odgovornosti.\nSve informacije poslate LEGION PR-u pomoću obrazaca priloženih na ovoj veb stranici tretiraju se u skladu s pravilima zaštite privatnosti LEGION PR kompanije. Više o zaštiti privatnosti pročitajte ovde: Prava na privatnost.\nVeb lokacija www.legion.xsupport.eu sadrži reference (linkove) na druge veb lokacije trećih strana. LEGION PR ne snosi nikakvu odgovornost za sadržaj veb lokacija trećih strana. Upotreba linkova sadržanih na ovoj veb stranici u potpunosti je na rizik i odgovornost korisnika.\nSva imena proizvoda koja se nalaze na ovoj veb lokaciji su registrovani zaštitni znaci njihovih proizvođača zaštićeni autorskim pravima - Registrovani zaštitni znaci


dačić ivica - Blic Online\nSrbija posvećeno radi na pružanju pomoći i zbrinjavanju svih izbeglih sa prostora bivše Jugoslavije, izjavio je danas ministar spoljnih poslova Ivica Dačić u Ubu, na ceremoniji uručenja ključeva izbegličkim porodicama.\nPrvi potpredsednik vlade i ministar spoljnih poslova Ivica Dačić izjavio je da će Srbija nastojati da zaokruži svoje prisustvo u regionu Organizacije američkih država kroz uspostavljanje saradnje, jačanje postojećih i uspostavljanje diplomatskih odnosa tamo gde ih još uvek nema.\nPrvi potpredsednik vlade i ministar spoljnih poslova Ivica Dačić razgovarao je sa ministrom inostranih poslova Trinidada i Tobaga Denisom Mozesom, na marginama 49. zasedanja Generalne skupštine Organizacije američkih država u Medeljinu, u Kolumbiji.\nMinistar spoljnih poslova prištinskih privremenih institucija Bedžet Pacoli najavljuje da će Priština ubuduće proglasiti "personom non grata svakog ko poriče ratne zločine na KiM", te da njihovi zahtevi za posete po tom osnovu više neće biti odobravani.\nMinistar spoljnih poslova Srbije Ivica Dačić izjavio je danas da nije opcija da Srbija prihvati nezavisno Kosovo, naveo da sadašnja situacija koči napredak i Beograda i Prištine na putu ka EU i poručio da je potrebno političko rešenje za taj problem, koje će uvažiti interese oba naroda.\nŠef srpske diplomatije izjavio je danas da Srbija nije dobila zvaničan izveštaj libijskih organa u vezi sa pogibijom dvoje službenika ambasade Srbije u toj zemlji.\nMinistar spoljnih poslova Srbije Ivica Dačić rekao je da Albanija i samoproglašeno Kosovo više i ne kriju da stvaraju jednu državu, navodeći da su novi stavovi albanskog premijera Edija Rame o podršci Prištini usmjereni ka stvaranju takozvane "velike Albanije".\nŠef diplomatije Ivica Dačić predstavljaće Srbiju na sutrašnjoj sednici Saveta bezbednosti UN na kojoj će biti razmatran Izveštaj generalnog sekretara o radu UNMIK-a, za period od 16. jula do 15. oktobra.\nMinistar spoljnih poslova Srbije Ivica Dačić izjavio je danas da je gotovo siguran da Kosovo neće uspeti da postane član Interpola bez obzira na velike pritiske i poručio da je bolje da se nisu prijavili, jer će, kako kaže, doživeti debakl.


Volvo V60 (2018) – dospeo na internet pre premijere - Auto Republika\nVolvo V60 (2018) – dospeo na internet pre premijere\n16/02/2018 - 09:15\nPrve fotografije novog člana Volvo porodice, modela V60 karavan, dospele su na internet, nekoliko dana pre zvanične premijere, zakazane za sredu 21. februar u Švedskoj.\nČini se da su fotografije tako brzo, nakon zvanične potvrde iz kompanije Volvo o svetskoj premijeri, postale javne, upravo zbog skorog početka Salona automobila u Ženevi. Kao što je moglo da se nasluti iz brojnih špijunskih fotografija, ne postoje ozbiljna iznenađenja u dizajnerskom smislu. Novi V60 svojom formom podseća na veći V90, uz poneki stilski izraz koji smo već videli na XC60, a što se prevashodno odnosi na svetlosne grupe sa obe strane automobila.\nJoš je jedno područje gde se malo toga promenilo. To je unutrašnjost vozila, gde se očekuje da se nastavi sa stilom celokupune “serije 60” (XC60, S60 i V60) koja se opet oslanja u punoj meri na “seriju 90” (XC90, S90 i V90). Dakle, očekujemo ekran osetljiv na dodir, postavljen po vertikali, kao i veoma visok kvalitet upotrebljenih materijala.\nKaravan V60, kao i njegov limuzinski blizanac S60, koriste istu SPA platformu, baš kao i veća vozila iz game XC60, XC90, S90 i V90. Ova činjenica sugeriše da će se specifičan dizajnerski jezik preneti sa viših klasa Volvo automobila na niže. Dodatnu potvrdu ovim pretpostavkama daju i priložene fotografije, kao i fotografije kamufliranih prototip primeraka.\nZa pogon će biti zadužena paleta četvorocilandirskih benzinskih i dizel agregata, sa identičnim D4 i D5 jedinicima koje koriste S90 i V90, uz plug-in hibridnu verziju T8. Verovatno je i prisustvo T5, benzinskog agregata. Očekuje se ponuda i trocilindarskih agregata. Agregati će biti upareni sa osmostepenom automatskom transmisijom, izuzev na pojedinim modelima gde će biti dostupna i šestostepena manuelna menjačka jedinica. Pogonski točkovi će biti prednji, dok će AWD opcija biti dostupna.\nManji i ekonomičniji hibrid od T8 verzije, je još jedna potencijalna mogućnost za V60 i S60, koja bi korstila agregate i baterije iz buduće “serije 40” Volvo modela, koji koriste novu, manju platformu, nastalu kao plod saradnje između Volvoa i matične kompanije Geely.\nBezbednost je kod Volvo modela uvek u vrhu liste prioriteta. Novi V60 i S60 će posedovati sve moderne bezbednosne sisteme: automatsko kočenje, upozorenje na bočni saobraćaj prilikom isparkiravanja, kao i tehnologiju poluautonomne vožnje.\ntags: izdvojeno premijera volvo Volvo V60\nprevious Novi Mercedes AMG G63 - Najbrža G klasa do sada (galerija)\nnext Audi A4 Allroad vs Volkswagen Golf Alltrack (video)\nPrve presude nemačkih sudova protiv Daimlera u Mercedesovoj verziji dizelgejta\n03/02/2019 - 06:32\nLotus prelazi na Volvove agregate?\n09/05/2018 - 07:38\nBMW X2 u Srbiju dolazi sa dve prestižne nagrade iz Detroita\n23/01/2018 - 08:26


17/12/2016 | 09:23\nBord direktora Međunarodnog monetarnog fonda usvojio je šestu reviziju aranžmana iz predostrožnosti sa Srbijom, javlja RTS.\nIzvršni direktori MMF potvrdili su pozitivnu ocenu šeste revizije oko 1,2 milijarde evra vrednog aranžmana iz predostrožnosti koju je ta institucija zaključila sa Srbijom u februaru 2015. godine, uz ocenu da je Srbija primetno popravila poslovno okruženje.\nZamenik direktora MMF Tao Zeng izjavio je da aranžman sa Srbijom donosi rezultate, podržan makroekonomskom situacijom i strukturnim reformama. “Ekonomija nastavlja da jača, podržana naporima vlasti da popravi javne finansije i otkloni strukturne slabosti”, naveo je Zeng u pisanoj izjavi.\n“Zaposlenost je u porastu, inflacija ostaje pod kontrolom, a javni dug je počeo da opada. Značajan progres je napravljen u fiskalnoj konsolidaciji u 2016, usled većih prihoda budžeta i veće kontrole rashodne strane. Institucionalne reforme će osigurati fiskalnu održivost i poboljšati javne usluge”, naveo je Zeng.\nSrbija je, kako dodaje, primetno poboljšala poslovno okruženje, ali trebalo bi uraditi i više, kako bi se poverenje investitora još povećalo. Prema njegovim rečima, posebno bi trebalo uložiti napor u reformu sudstva i olakšati upotrebu vansudske arbitraže.\nPrioriteti su nastavak reforme javne administracije i platnog sistema, i jačanje upravljanja javnim investicijama. Dalji napor je takođe potreban kako bi se minimizirali fiskalni rizici kroz restrukturiranje državnih preduzeća, posebno u oblasti rudarstva, energetike i transporta.\nVlasti u Srbiji, smatra MMF, preduzimaju korake kako bi ojačali implementaciju javnih projekata i modernizovali obrazovni sistem.\nReforma finansijskog sektora je ojačala njegovu otpornost, a strategija za rešavanje problematičnih kredita je pomogla da se smanji nivo udela loših zajmova u portfoliju banaka, zaključio je MMF.\nZadovoljan odlukom Borda MMF, premijer Aleksandar Vučić kaže da je očekivao takvu ocenu i da će Srbija nastaviti da sprovodi dogovoreni program reformi.\n“Znači da jesmo na dobrom putu. Nastavićemo i dalje, Srbija je na dobrom putu i ako budemo imali dovoljno energije, ali i discipline, odgovornosti i želje da menjamo sebe”, zaključio je Vučić.\nStojan Stamenković reizabran u Savet guvernera Narodne banke


Objavljeno četvrtak, 11 avgust 2016 07:23\nApel Omladine Socijaldemokrata Petnjice upućen lokalnoj upravi te Opštine da obezbijedi besplatne udžbenike za đake predstavlja temu saopštenja za javnost Medijskog tima te partije. Dostavljeno saopštenje Espona integralno prenosi.\nOmladina Socijaldemokrata Petnjice i ove godine podsjeća i apeluje na predstavnike lokalne samouprave u Petnjici da donesu odluku o obezbjeđivanju besplatnih udžbenika za đake prvake za predstojeću školsku godinu.\nNaime, imajući u vidu veoma skromnu materijalnu situaciju Bihoraca, a posebno uvažavajući činjenicu da je za opremanje djece za školu potrebno izdvojiti značajna materijalna sredstva, predlažemo da se što prije obezbijede knjige i pribor za učenike prvih razreda, kako bi se roditelji relaksirali makar dijela svojih obaveza.\nNažalost, svake godine je, zbog konstantnog iseljavanja, sve manje djece koja upisuju osnovnu školu na teritoriji naše opštine, te je veoma važna pomoć lokalne samouprave, porodicama koje su, i pored teških uslova, odlučile da žive u svom kraju.\nU tom smislu, takođe, predlažemo da se iz budžetske rezerve za tekuću godinu obezbijede i stipendije za učenike koji pokazuju zavidne rezultate u oblasti obrazovanja, te im se na takav način da podsticaj za dalji rad i usavršavanje, zaključuje se u saopštenju koje je potpisao Zeid Škrijelj - predsjednik Omladine SD Petnjica.


Galeb Group » Software\nNalazite se:Naslovna Software\tSoftware\nGALEB GP-100 / GP-350 / GP-550 Drajver (15252) (Driver za komunikaciju sa PC-jem – za prvo povezivanje printera na PC)\nGaleb GP-550: Korisnicko uputstvo (14576)\nGP Komander – Softver za upravljanje artiklima\n(Program za maloprodaju)\n(Program za unos i konvertovanje file-ova iz .csv u .xml. Omogućava konvertovanje baze artikala sa prethodnih modela Galeb fiskalnih kasa na novi model)\nGALEB GP-100 Korisnicko uputstvo (20710) (GALEB GP-100 korisničko uputstvo)\nServisni program za IPU-1 obrazac\nGaleb GP-Driver je novi drajver za komunikaciju između maloprodajne aplikacije i Galebovih fiskalnih uređaja iz GP serije (fiskalne kase Galeb GP-100, Galeb GP-350, i fiskalni štampač Galeb GP-550). U trenutnoj… dalje / more… »\nCashBox Retail program za maloprodaju namenjen je za rad u kombinaciji sa fiskalnim printerom GP-550. Program se instalira na računar ili POS koji komunicira sa fiskalnim printerom GP-550 preko USB… dalje / more… »\nGP komander je program koji je omogućava krajnje jednostavno upravljanje fiskalnom kasom GALEB GP-100. Za uspešnu instalaciju programa, potrebna su administratorska prava na računaru i instalirana Java. GP komander omogućava… dalje / more… »\nERK komander je program koji je omogućava jednostavno upravljanje sa fiskalnim kasama Galeb GP-100, GP-350, DP-50D, MP-55LD i DP-500. Program je predvidjen za rad isključivo u Windows okruženjima (XP ili novijim) i… dalje / more… »\nFi-550 je fiskalni protokol / software namenjen GalebGroup fiskalnom štampaču FP-550. Pomoću programa Fi-550 na jednostavan način možete fiskalni štampač FP-550 da povežete sa vašom poslovnom aplikacijom. Aplikacija je potpuno… dalje / more… »\nFiskalni printer FP-550 Fi-550 je fiskalni protokol / software namenjen GalebGroup fiskalnom štampaču FP-550. Pomoću programa Fi-550 na jednostavan način možete fiskalni štampač FP-550 da povežete sa vašom poslovnom aplikacijom…. dalje / more… »\nFiskalni printer FP-550 Osnovna funkcija programa su dijagnostikovanja vezana za fiskalni štampač FP-550. Program je prepun korisnih opcija koje možete videti na niže predstavljenim slikama. Nakon pritiskanja tastera Kratak Test… dalje / more… »\nUputstvo za korišćenje – I) Preuzimanje programa “Servis” pomoću kojeg se generiše IPU-1 obrazac – II) Instalacija programa – III) Pokretanje programa – IV) Unošenje podataka o serviserima – V)… dalje / more… »\nSoftver za Fiskalne kase Program služi za unos i iščitavanje artikala iz svih Galeb Group modela fiskalnih registar kasa: Verzije ECR Tool 2.0.1 i ECR Tool 1.15 su za sledeće… dalje / more… »